له لایه‌ن diyako ه‌وه،  ڕێكه‌وتی ٢٠٠٣/١٠/٥\nكارتی لێخوڕینی كۆمپیۆته‌ر له ئه‌ورووپا\nبه‌ڵگه‌نامه‌ی كۆمپیۆته‌ر له ئه‌ورووپا (5)\n"زانیاریی گشتی له بواری ئایتی ـ 4 ـ":\nدۆزینه‌وه‌ی (كاڵاڕه‌ق hardware):\nویندۆزی XP زۆر زیره‌كانه هه‌نگاوبه‌هه‌نگاو ڕێگه‌ی چاره‌سه‌ریی هه‌یه بۆ (دامه‌زراندن install)ی (كاڵاڕه‌ق hardware)ی نوێ. بۆ وه‌رگرتنی یارمه‌تی كرته بكه سه‌ر (ده‌ستپێك Start) و پاشان (یارمه‌تی و پاڵپشتی Help and Support).\nله لای چه‌په‌وه چه‌ند (به‌سته‌ر Link)ێك ده‌بینی، كرته بكه سه‌ر به‌سته‌ری (كاڵاڕه‌ق hardware) و له‌وێ به‌سته‌ری كۆمه‌ڵێ زانیاریی جۆربه‌جۆرت بۆ ده‌رده‌كه‌وێ كه ده‌توانی بیخوێنیته‌وه و فێری بی.\n(كاڵانه‌رم software) فێر ده‌كات\nكاتێ كۆمپیۆته‌ره‌كه‌ت هه‌ڵده‌كه‌ی ڕ‌اپۆرت ده‌دات كه چ (كاڵاڕه‌ق hardware)ێك هه‌یه و دامه‌زراوه. به‌ڵام (كاڵاڕه‌ق hardware) له كۆمپیۆته‌رێكدا پێویستی به شێواز و ده‌ستووری كار هه‌یه كه باسی بۆ بكا چی بكات. بۆ ئه‌و كاره (كاڵانه‌رم software) پێویسته.\nدوو جۆره (كاڵانه‌رم software)ی جۆربه‌جۆرت هه‌یه. (Operative System) و (applications).\n(سیسته‌می ئوپه‌راتیڤ Operative System):\nسیسته‌می ئۆپه‌راتیڤ، (ئه‌رك function)ه بنه‌ماییه‌كانی كۆمپیۆته‌ر ده‌گرێته ئه‌ستۆ، ئه‌ركی وه‌كوو جێبه‌جێكاریی (په‌ڕگه file)كانت و هه‌روه‌ها وا ده‌كات كه بتوانی پرۆگرامی جۆربه‌جۆر دامه‌زرێنی. دوو ئاساییترین جۆره‌كانی كۆمپیۆته‌ر واته pc و Macintosh سیسته‌می ئۆپه‌راتیڤی جۆربه‌جۆر به‌كار ده‌به‌ن و وه‌كوو یه‌ك نین.\nMacintosh به‌كاربه‌ری (Mac OS)ه و pc به‌كارهێنه‌ری (Microsoft Windows)ه.\nLinux سیسته‌مه‌ئۆپه‌راتیڤێكی ئاساییه له‌سه‌ر ئه‌و كۆمپیۆته‌رانه‌ی كه وه‌كوو ئێزگه‌ی كار ئیش ده‌كه‌ن. Linux هه‌م بۆ pc و هه‌میش بۆ Macintosh هه‌یه.


سەرۆکی ئەنجومەنی یەکێتی ئەوروپا دانۆڵد تۆسک\nڕادیۆی بی بی سی بەڕیتانیا لە زاری سەرچاوەیەکی باڵای یەکێتی ئەوروپاوە بڵاویکردەوە سەرۆکی ئەنجومەنی یەکێتی ئەوروپا دانۆڵد تۆسک پێشنیاری درێژکردنەوەی بەرواری جیابوونەوەی بەڕیتانیا دەکات لە یەکێتی ئەوروپا بۆ 12 مانگ.\nبی بی سی ئاماژەی بەوەدا پلانەکە ڕێگە بە جیابوونەوەی بەڕیتانیا دەدات پێش ئەو بەروارە ئەگەر هاتوو پەرلەمانی بەڕیتانیا ڕێکەوتنەکە پەسەند بکات، بەڵام پێویستی بە ڕەزامەندبوونی ڕابەرانی یەکێتی ئەوروپا هەیە کە هەفتەی ڕابردوو سەبارەت بەو بابەتە کۆدەبنەوە.\nدوای ئەوەی پەرلەمانی بەڕیتانیا سێ جار پلانەکەی سەرۆک وەزیری بەڕیتانیا تێریزا مەیان ڕەت کردەوە سەبارەت بە جیابوونەوەکە، مەی داوای لە ڕابەری حیزبی کاری ئۆپۆزسیۆنی بەڕیتانیا جێرێمی کۆربین کرد گفتوگۆ بکەن لە هەوڵێکدا بۆ هاتنە دەرەوە لەو قەیرانە.\nمەی هەفتەی ڕابردوو وتی هەوڵدەدات جیابوونەوەکە جارێکی دیکە دوابخات کە بەروارە فەڕمییەکەی ئێستای 12ی مانگی چوارە.\nدادوەری گشتی جێفری کۆکس بە ڕادیۆی بی بی سی وت ئەگەر وتوێژەکانی نێوان حیزبەکەی مەی و حیزبی کار شکست بهێنێت ئەوا دواخستنەکە ماوەیەکی زۆر دەبێت.


شارەوانی سلێمانی چەند گەڕەكێكی سلێمانی چاككرد – تۆڕی میدیایی خەڵک\nشارەوانی سلێمانی چەند گەڕەكێكی سلێمانی چاككرد\n2019/12/19 - 12:48 PM\nلەگەڵ نزیكبوونەوەی وەرزی بارانبارین شارەوانی سلێمانی بەمەبەستی ئاسانكاری بۆ هاتووچۆی هاوڵاتیان لە وەرزی سەرما و باران باریندا هەڵمەتی چاككردنی سەرەتایی بۆ هەندێك شەقام ئەنجامدا.\nئەمڕۆ پێنج شەممە ٢٠١٩/١٢/١٩سەرۆكایەتی شارەوانیی سلێمانی كاری چاككردن و نۆژەنكردنەوەی بەشێوەیەكی كاتی بۆ چەند گەڕەكێكی سابونكەران ی شاری سلێمانی ئەنجامدا.\nشەقام و كۆڵانەكانی سلێمانی بەشێوەیەكی بەردەوام پێوستییان بە چاككردنەوە و قیرتاوكردنەوە هەیە، بۆیە ساڵانە لەگەڵ كۆتایی هاتنی وەرزی بارانبارین هەڵمەتی چاككردنەوەی شەقامەكان دەستپێدەكات تاكو هاتنی وەرزی بارانبارین و سەرما.\nهاتوچۆی سلێمانی هاوڵاتیان لە وەرگرتنی ڕسومات و سزا ئاگادار دەكاتەوە


داوای درووست كردنی ئه‌نجوومه‌نی باڵای خاوه‌ن پێداویستی تایبه‌ته‌كان ده‌كرێت - رۆژنامه‌ی خه‌بات\nله كانونی یه‌كه‌م 3, 2020\nمن دكتۆر سۆران نوری ئیبراهیم سه‌رۆكی هه‌ڵبژێردراوی ئه‌نجوومه‌نی باڵای لاوانی كوردستان،به‌رپرسی په‌یمانگای كوردی ئه‌مریكی بۆ لێكۆڵینه‌وه‌ی نیشتیمانی، وه‌ك و چالاكه‌وانێك مافی خاوه‌ن پێداویستی تایبه‌ت هاوكات وه‌ك گه‌نجێكی نابینایی كوردستانی له ناخی دڵمه‌وه و پڕبه‌ده‌نگم هاوار ده‌كه‌م و ئه‌م ڕۆژه له‌سه‌رجه‌م خاوه‌نپێداویستی تایبه‌ته‌كانی جیهان و عێراق به‌گشتی هه‌رچوارپارچه‌ی كوردستان به تایبه‌تی پیرۆز ده‌كه‌م ته‌مه‌نا ده‌كه‌ین هه‌موومان هۆكاربین بۆ ڕه‌خساندنی زه‌مینه‌یه‌كی گونجاو بۆ ئه‌وه‌ی یه‌ك به‌یه‌كی ئه‌و مافانه‌ی كه هه‌قێكی ڕه‌وا پێماندراوه له به‌ندی نه‌ته‌وه‌یه‌كگرتووه‌كاندا دیاری كراوه،به‌ده‌ستی بهێنین ڕۆڵمان له دامه‌زراوه مه‌ده‌نی و یاسایی و جێبه‌جێ كردنه‌كانا زیاتر بكه‌ین توانا مرۆیه‌كانمان په‌ره‌پێبده‌ین.\nپاڵپشتی هه‌رڕوئیایه‌كی سه‌ركه‌وتوبین بۆ به‌حزبی نه‌كردنی ماف و حه‌قی ئێمه وه‌ك خاوه‌ن پێداویستی تایبه‌ته‌كان پێم وایه ئێمه ئه‌گه‌ر یه‌كگرتووی خۆمان بسه‌لمێنین و به ئه‌ركێكی نیشتیمانیانه واجباته‌كانمان جێبه‌جێ بكه‌ین به‌نه‌فه‌سێكی هاوڕێیانه هاوكار و پاڵپشتی یه‌ك بین زۆرباشیش ئه‌توانین هه‌م حكوومه‌ت و دامه‌زراوه‌كان ڕازی بكه‌ین هاوكارمانبن له جێبه‌جێ كردن و به‌دی هێنانی ئامانجه‌كانمان.\nبۆیه داواكاری من لێره‌وه وه‌ك لاوێكی كوردستانی ئه‌وه‌یه یه‌كه‌م ئه‌نجوومه‌نی باڵای خاوه‌ن پێداویستی تایبه‌ته‌كان دروست بكرێت به‌سه‌رۆكایه‌تی وه‌زیری كاروكاروباری كۆمه‌ڵایه‌تی، به‌ئه‌ندامییه‌تی خه‌ڵكه چالاكه‌كان، وه سه‌رجه‌م ئه‌و ڕێكخراوه حزبیانه‌ی هه‌ن به‌مانایی كه‌لیمه ڕۆڵیان لاوازبكرێت،چونكه هۆكارێك بوون به درێژایی دوو ده‌یه‌ی ڕابردوو خاوه‌ن پێداویستی تایبه‌ته‌كان نه‌گێشتوون به ئه‌نجام به هۆی ڕێكه‌وتنه ژێربه‌ژێرییه‌كانی ئه‌وان و پێوه‌ندییه نه‌شازه‌كانیان بووه،ئه‌مڕۆ ئه‌وه‌ی لێ چاوه‌ڕوان ده‌كرێت خاوه‌ن پێداویستی تایبه‌ته‌كان له‌م هه‌لو مه‌رجه نه‌شازه‌دان هه‌مووان ده‌ی بینین.\nبه‌ڵام سه‌ره‌ڕای ئه‌وه‌ش زۆر خه‌ڵكێكی ئاست به‌رز و ڕۆشنبیر په‌روه‌رده بوون به‌سه‌ركه‌وتووی زانكۆكان ته‌واو ده‌كه‌ن زیاتر له زمانێك ده‌زانن،مووئه‌سه‌سه‌كان به‌ڕێوه‌ده‌به‌ن چۆكیان بۆ هێزه‌كان دانه‌داوه ئه‌مه مایه‌ی دڵخۆشییه بۆ هه‌موان بۆیه به‌ڕای من باشترین شت لێره ئه‌وه‌یه حكوومه‌ت له‌م بارو دۆخه‌ی ئێسته بۆ ئێمه‌ی بكات به‌دامه‌زراوه كردنی مووئه‌سه‌سه‌كانی خاوه‌ن پێداویستی تایبه‌ته‌كانه،بۆیه به‌و په‌ڕی دڵنیایه‌وه من پێم وایه هیچ شتێك دره‌نگ نییه بۆ ئه‌وه‌ی مافه‌كانی ئێمه‌ی تێدا زامن ببێت هه‌موومان ئه‌گه‌ر به‌كۆی ده‌نگ و له‌سه‌ر یه‌ك ئامانج كاربكه‌ین ئه‌ویش پاراستنی خاوه‌ن پێداویستی تایبه‌ته‌كانه و مافه‌ڕه‌واكانه زۆر باشتر له‌وه‌ی هه‌یه ئه‌توانین به مه‌هامه‌كانمان بگه‌ین ،هیوای سه‌ركه‌وتن بۆ هه‌موو لایه‌ك ده‌خوازم ته‌مه‌نا ده‌كه‌م سه‌رفرازبن.\nبابه‌تی پێشوو ڕێژه‌ى تووشبوون و گیان له‌ده‌ستدان به‌كۆڕۆنا له‌هه‌رێمی كوردستان له‌كه‌مبوونه‌وه‌دایه\nبابه‌تی دواتر راپۆرتی لیژنه‌ی دانوستانكارى هه‌رێم له‌گه‌ڵ عێراق گه‌یشته په‌رله‌مانی كوردستان


هوشداره‌کان به ئێران دوای پێشێلکردنی به‌ڵێنیه‌کانی ڕێکه‌وتنی ناوکی\nئاژانسی نێونه‌ته‌وه‌یی وزه‌ی ئه‌تۆمی یه‌کشه‌مه ڕایگه‌یاند که ئاگاداری نه‌بوونی به‌ڵێنی ئێران به پله‌ی پیتاندنی یوڕانیۆمه.\nکاتژمێرێک دوای ئه‌وه‌ی ئاژانسی نێونه‌ته‌وه‌یی وزه‌ی ئه‌تۆمی پشتڕاستی کرد که کۆماری ئیسلامی ئێران "پێشێلی به‌ڵێنییه‌کانی ریکه‌وتنی ناوکی" ده‌کات، سه‌رۆک کۆماری فه‌ڕانسه و سه‌رۆک وه‌زیری ئیسڕایل هوشداریان به تاران دا.\nئێمانوێل، یه‌کشه‌مه هه‌نگاوی ئێران بۆ زیاترکردنی پله‌ی پیتاندنی یوڕانیۆمی مه‌حکوم کرد.\nهه‌روه‌ها، بنیامین نه‌تانیاهوو له کۆبوونه‌وه‌ی حه‌وتووانه‌ی کابینه‌ی ئیسڕایل یه‌کشه‌مه هه‌نگاوی تارانی به "هه‌نگاوێکی زۆر مه‌ترسیدار" وه‌سف کرد و داوای له وڵاتانی ئه‌ورووپایی کرد جارێكی دیکه گه‌مارۆبخه‌نه سه‌ر ئێران.\nگوته‌بێژی وه‌زاره‌تی ده‌ره‌وه‌ی به‌ریتانیاش له کاردانه‌وه‌یه‌کدا گوتی ئه‌و وڵاته به‌ڵێنداری ڕێکه‌وتنی ناوکییه و چاوه‌ڕوانی هه‌یه کۆماری ئیسلامیش ده‌بێت پایه‌به‌ندی به‌ڵێنیه‌کانی بێت و ده‌بێت ده‌ستبه‌جێ هه‌موو ئه‌و هه‌نگاوانه ڕابگرێت که به پێچه‌وانه‌ی ڕێکه‌وتنه‌که‌ن.\nئاژانسی نێونه‌ته‌وه‌یی وزه‌ی ئه‌تۆمی یه‌کشه‌مه له کاردانه‌وه‌یه‌ک به‌رامبه‌ر به نه‌بوونی به‌ڵێنی ئێران به پله‌ی پیتاندنی یوڕانیۆم رایگه‌یاند که "ئێمه ئاگاداری بڕیاری ئێران سه‌باره‌ت به پله‌ی پیتاندنی یوڕانیۆمین."\nسه‌رۆکی ئه‌مه‌ریکا له یه‌که‌م کاردانه‌وه‌ی به‌رامبه‌ر به بردنه سه‌ری پله‌ی پیتاندنی یوڕانیۆمی له لایه‌ن کۆماری ئیسلامیه‌وه گوتی که پیامی دیکه‌ی بۆ ئێران نیه و ئه‌وان یاری به ئاگر ده‌که‌ن.


عێراق وه‌ك خانه‌یه‌كی مردوو\nعێراق وه‌ك ده‌وڵه‌ت پڕۆژه‌یه‌كی بێ دایك و باوك و بێ شوناسه. پرسی له‌دایكبوونی عێراق یه‌كێكه له‌و پرسانه‌ی ده‌كرێت له هه‌موو ڕه‌هه‌نده‌كانی سیاسی، سۆسیۆلۆجی و جیۆستڕاتیجی، ئاینی و مه‌زه‌وی لێی بكۆڵرێته‌وه. عێراق زیاتر چوارچێوه‌یه‌كه كۆلۆنیاله گه‌وره‌كانی دنیا بۆ كۆمه‌ڵێك مه‌به‌ست و به‌رژه‌وه‌ندی دایانڕشتووه. داڕشتن واته چۆن ئه‌و هه‌موو پارچه جیاواز و جیۆگرافیا جیاواز و نه‌ته‌وه و مه‌زه‌و و بیركردنه‌وه سیاسییه جیاوازه به‌ناوی ده‌وڵه‌ت و پڕۆژه‌ی ده‌وڵه‌ته‌وه به‌یه‌كتر ببه‌ستێته‌وه. یه‌كێك له ته‌نگژه هه‌ره قووڵه‌كانی عێراق پرسی دروستكردن و به‌رهه‌مهێنانی شوناسه. ده‌كرێت بڵێین عێراق له ته‌مه‌نی سیاسیی خۆیدا به‌هه‌موو هه‌وڵ و تواناكانی و به‌هه‌موو فۆڕم و سیستمه سیاسییه‌كانییه‌وه نه‌یتوانیوه شوناس سیاسی و پرسی هاووڵاتیبوون به‌رهه‌م بێنێت.\nهاووڵاتی به‌مانای ئه‌وه‌ی هه‌موو ئه‌ندامانی ناو ده‌وڵه‌تی عێراق به‌ر له‌وه‌ی شوناسه لۆكاڵی و ئیتنیكی و مه‌زه‌وی و ئاینییه‌كه‌ی خۆی به‌رز بكاته‌وه هه‌ست به عێراقیبوون و هه‌ست به ده‌وڵه‌تبوون بكات. دیاره عێراق وه‌ك خانه‌یه‌كی بایه‌لۆجی زۆر له‌وه لاوازتر و مردووتره ئه‌م پرۆسه‌یه به‌رهه‌م بێنێت. پرۆسه‌ی مردنی عێراق له‌وه‌دایه كه ته‌نیا هاووڵاتی تاكڕه‌هه‌ند و هاووڵاتی باڵا به‌رهه‌م دێنێت به‌سه‌ر ئه‌وانی تردا! سه‌روه‌ركردنی هاووڵاتیی سوننی به‌سه‌ر شیعه و كورد له سه‌رده‌می به‌عسدا. باڵاكردنی هاووڵاتیی شیعه به‌سه‌ر سوننه و كورد له سه‌رده‌می ده‌سه‌ڵات و دنیای شیعه‌كاندا.\nده‌سه‌ڵاتی سیاسی له عێراقدا جا هه‌ر كه‌سێك خاوه‌نی بووبێت و له‌لایه‌ن هه‌ر كه‌سێكه‌وه به‌رهه‌م هاتبێت، به‌ها سیاسییه‌كانی كوشتووه و به‌های مه‌زه‌وی و نه‌ته‌وه‌یی له شوێن داناوه. هه‌ر له به‌های نیشتمانێكی هاوبه‌ش و گشتی بۆ هه‌موان تا ده‌گاته به‌های هاووڵاتی یه‌كسان و ئازاد و خاوه‌ن ماف و وه‌ك یه‌ك و ئاڵوگۆڕی ئاشتییانه‌ی ده‌سه‌ڵات و به‌های فره‌یی و پلوڕاڵیزم و به‌های به‌دامه‌زراوه‌ییكردنی ژیانی سیاسی و كۆمه‌ڵایه‌تی گرووپه‌كانی ناو عێراق و به‌های ژیانكردن و تۆڵیرانس و هه‌ڵكردن له‌گه‌ڵ ئه‌وانی تردا.\nسیستمی دووباره دابه‌شكردنه‌وه‌ی به‌هاكان له عێراقدا له ته‌نگژه‌یه‌كی گه‌وره‌دایه و عێراق وه‌ك یه‌كه و خانه‌یه‌كی بایه‌لۆجی هه‌موو توانا و هێماكانی زیندووبوونه‌وه‌ی له ده‌ست داوه و مردووه.\nكورد وه‌ك پێكهاته‌یه‌كی جیاواز\nبه‌پێی ده‌ستووری هه‌میشه‌یی عێراق، زمانی (كوردی و عه‌ره‌بی) دوو زمانی فه‌رمین له وڵاتدا و ده‌كرێت له ده‌زگه‌ی قانووندانان، حكوومه‌ت، ده‌سه‌ڵاتی دادوه‌ری، ڕاگه‌یاندن و په‌روه‌رده.. هتد هه‌ردوو زمانه‌كه به‌كار بهێنرێت.\nزۆر ئاسایییه كوردێك له په‌رله‌مانی عێراق زمانی عه‌ره‌بی نه‌زانێت! یا به زمانی كوردی قسه بكات و ده‌بێت وه‌رگێڕی بۆ دابین بكرێت. یه‌كێك له كێشه‌كانی عێراق نه‌بوونی شوناس و به‌رهه‌م نه‌هێنانی شوناسه! شوناس به‌و مانایه‌ی تا ئێسته ئه‌و گرووپه جیاوازانه‌ی كه له عێراقدا ده‌ژین نه‌توانراوه هاوبه‌شی گشتی و هه‌ستی گشتی و یاده‌وه‌ری گشتییان له نێواندا دروست بكرێت و له پڕۆژه‌یه‌كدا هه‌موو كۆ بكرێنه‌وه و خاڵی هاوبه‌شی سیاسی و كۆمه‌ڵایه‌تییان بۆ دابڕێژێته‌وه. تا ئێسته كورد و عه‌ره‌ب و شیعه و سوننه و پێكهاته‌كانی تر خاوه‌ن بونیادی كۆمه‌ڵایه‌تی و سیاسی و مه‌زه‌وی جیاوازن و هیچ كه‌ناڵ و زمانێكی هاوبه‌ش نییه به‌یه‌كه‌وه‌یان ببه‌ستێته‌وه.\nباشتر وایه په‌رله‌مانتارانی كورد له په‌رله‌مانی به‌غدا به كوردی قسه بكه‌ن و وه‌رگێڕیان بۆ دابین بكرێت. با به‌غدا چیتر پانتایییه‌ك نه‌بێت بۆ هاوبه‌شبوون و لێك نزیكبوونه‌وه، ده‌كرێت پانتایییه‌ك بێت بۆ ده‌رخستنی جیاوازییه‌كان. عێراق منداڵێكی بێ دایك و باوكه و هه‌رگیز ناتوانێت ببێت به خاوه‌نی شوناسی ڕاسته‌قینه‌ی سیاسیی خۆی. بۆیه عێراق له ده‌ره‌وه چه‌نده هه‌وڵی خۆ جێگیركردن و یه‌كپارچه‌یی و دابه‌شنه‌بوون بدات، له ناوه‌وه ڕه‌گه‌زه‌كانی هه‌ڵوه‌شاندنه‌وه و لێكترازان و شكستهێنانی زیاتر و فراوانتر ده‌بن و وه‌ك خانه‌یه‌كی مردوو ده‌رده‌كه‌وێت.\nعه‌بادی و حیكایه‌تی عێراقی یه‌كگرتوو\nحه‌یده‌ر عه‌بادی سه‌رۆك وه‌زیرانی عێراق له هه‌ڵمه‌تی بانگه‌شه‌ی هه‌ڵبژاردن بۆ لیسته‌كه‌ی سه‌ردانی هه‌ریه‌ك له پارێزگاكانی سلێمانی و هه‌ولێری كرد. كشانی عه‌بادی به‌ره‌و هه‌رێمی كوردستان كشانێكی سیمبولی و ڕه‌مزییه! عه‌بادی ناتوانێت یه‌كه‌یه‌كی سه‌روو نه‌ته‌وه‌یی و مه‌زه‌وی بێت، له بنه‌ڕه‌تدا هه‌ر هێزێكی سیاسی له عێراقدا نوێنه‌رایه‌تی گرووپێك، مه‌زه‌وێك، نه‌ته‌وه‌یه‌ك، پێكهاته‌یه‌ك، چینێك، بونیادێكی تایبه‌تی سیاسی و كۆمه‌ڵایه‌تی ده‌كات. ئه‌م دۆخه له زانسته سیاسییه‌كاندا پێی ده‌گوترێت Cleavage واته پارچه پارچه‌بوون و دابه‌شبوونی گشت/كۆمه‌ڵگه. عه‌بادی ناتوانێت ئه‌و هه‌موو پارچه و دابه‌شبوونه قووڵه‌ی ناو دنیای عێراقی كۆ بكاته‌وه و دووباره به‌یه‌كیان بلكێنێته‌وه.\nمه‌به‌ستی هاتنی عه‌بادی بۆ هه‌رێمی كوردستان زیاتر په‌یام و سیگناڵی سیاسییه بۆ هێزه‌كانی تر و گرووپه‌كانی تر. سه‌ردانه‌كه زیاتر له پرۆسه‌ی دروستكردنی پاڵه‌وان و پیشه‌سازی پاڵه‌وانبازی و دنیایه‌كی دۆنكیشۆتییانه ده‌چێت. پرۆسه‌یه‌ك كه عه‌بادی وا پیشان بدات هه‌ولێر و به‌غدا به‌یه‌ك ده‌به‌ستێته‌وه و ده‌یانكات به‌یه‌ك پڕۆژه‌ی سیاسی و ناهێڵێت وه‌ك یه‌كه‌ی جیاواز و دابڕاو له یه‌كتر ده‌ربكه‌ون.\nراستییه‌كه‌ی ئه‌م په‌یامه ڕه‌هه‌ندێكی دۆنكیشۆتییانه‌ی هه‌یه و عێراق و هه‌رێمی كوردستان ناتوانرێت به‌یه‌ك پڕۆژه‌ی سیاسی به‌ڕێوه ببرێت و به‌یه‌كه‌وه ببه‌سترێته‌وه. ڕاسته هه‌ولێر و به‌غدا له‌ناو یه‌ك یه‌كه‌ی سیاسین، به‌ڵام له‌ڕووی جیۆگرافیا و بونیادی سیاسی و جیۆگرافیای مه‌زه‌وی و ئیتنیكی له یه‌كتر دوورن و هیچ به‌هایه‌كی سیاسی به‌یه‌كه‌وه‌یان گرێ نادات. ئه‌وه‌ی به‌یه‌كه‌وه‌یان گرێ ده‌دات هێزه‌كانی ده‌ره‌وه‌ی خۆیان و پڕۆژه سیاسییه‌كانی ده‌ره‌وه‌ی خۆیانن.\nعه‌بادی ده‌یه‌وێت ڕووداوی سیاسی دروست بكات تا له‌ڕێیه‌وه ته‌مه‌نی سیاسیی خۆی پێ درێژ بكاته‌وه یا واپیشانی بدات كه عێراق چه‌نده یه‌كه‌یه‌كی ئاڵۆز و بێسه‌روبه‌ر بێت، ده‌توانێت بژی و هێشتا نه‌مردووه!


فشاری نێودەوڵەتی زۆر بەهێز هەیە، بۆ چارەسەركردنی تەنگژەی نێوان هەولێر و بەغدا 2017-12-27\nعەبدولڵا زەیدی بەرپرسی دۆسیەی كورد لە هاوپەیمانی نیشتمانی شیعە رایگەیاند،كە زۆرینەی ڕەهای فراكسیۆن و لایەنە سیاسییەكان لەگەڵ ئەوەدان گفتوگۆ لە نێوان كوردستان و حكوومەتی ناوەند بكرێتەوە، فوئاد مەعسوم سەرۆك كۆماریش هەوڵ دەدا بۆچوونەكان لە یەكتر نزیك بكاتەوە و هەمووان بێنێتە سەر مێزی گفتوگۆ.\nعەبدولڵازەیدی بەرپرسی دۆسیەی كورد لە هاوپەیمانی نیشتمانی روونیكردەوە ، شاندی كوردستان كە بۆ دانوستاندن دێنە بەغدا، پێویستە نوێنەرایەتیی حكوومەتی هەرێم بكەن، هەر چەند ئاشكرایە كە هەڵوێستە سیاسییەكان لە كوردستان یەكگرتوو و یەكڕیز نین.\nراشیگەیاند فشاری نێودەوڵەتی زۆر بەهێز هەیە، بۆ چارەسەركردنی تەنگژەی نێوان هەولێر و بەغدا، دۆخی ئابووریی كوردستانیش لە شڵەژاندایە و ڕێژەی هەرێم لە بودجە بە ڕێككەوتنی سیاسی دانراوە، پێویستە ئەو یاسایانەی لە كوردستانیش دەرچوون، دژ و ناكۆك نەبن لەگەڵ دەستووری هەمیشەیی عێراق.


سازمان شورای اتحاد ملی کرمانشاه ایلام و لرستان: بوویە دەلێم پارتی کریکارانی کوردستان دەبێت زۆر هوشیار بێت تورکەکان زۆلێن فریوو دەدن\nلە بەرانبەر ێشدا سوپایی تورکیا هێزەێکی زۆری رەوانی سنوورەکانی نێۆان تورکیا و هەرێمی کوردستان دەکات .\nلە رۆژانی رابردودا هێەتێکی سەربازی تورکیا سەردانی وەڵاتی سەریلانکای کردوە بە مەبەستی بەدەست هێنانی زانیاری زیادتر فەرماندی ئەرکانی هێزی ئاسمانی بەرپرسێکی هەوالگەری سەر بە دەزگای هەوالگەری مێت سەردانی سەریلانکایان کردوە\nئاژانسی "جیهان" ی توركی بڵاویكرده‌وه سوپاى توركیا كاروانێكی دیكه‌ی سه‌ربازی ره‌وانه‌ی سنوره هاوبه‌شه‌كانی نێوان توركیاو عێراق كردووه له ویلایه‌تی "شرناخ" به‌مه‌به‌ستی پاڵپشیكردنی ئه‌و هێزانه‌ی كه له‌و ناوچه‌یه جێگیركراون.\nئاژانسه‌كه له‌زاری سه‌رچاوه‌كانی سوپای توركیاوه ئه‌وه‌شی خستووه‌ته‌ڕوو كه كاروانه سه‌ربازییه‌كه له ویلایه‌تی "ماردین" ه‌وه‌و له‌ژێر رێوشوێنێكی ئه‌منی توندوتۆڵدا كه ژماره‌یه‌ك فڕۆكه‌ی سه‌ربازی هاوڕێیه‌تی ده‌كرد كه‌وتووه‌ته‌ڕێ.\nسوپای توركیا به‌هۆی ناجێگیری بارودۆخی سنوره‌كانی به‌تایبه‌تی له‌گه‌ڵ سوریاو عێراق هه‌ندێك جار هێز ره‌وانه‌ی ئه‌و سنورانه ده‌كات.\nUpplagd av سازمان شورای اتحاد ملی کرمانشاه ایلام و لرستان kl. ۱۲:۵۸


موعین.. لە قورئانخوێنی مزگەوتەکانەوە بۆ گۆرانیبێژی یانەکان\n:: AM:09:48:25/08/2020 \nموعین ئیسفه‌هانی یه‌ك له ناسراوترین گۆرانیبێژه فارسه‌كانه له باشووری كوردستان و تا ئێسته له‌ناو یٔێران و زۆربه‌ی ئه‌و كه‌سانه‌ی گوێیان له ده‌نگی بووه، وا ده‌زانن نابینایه، چونکە هه‌میشه چاویلكه‌ی ره‌ش له چاو ده‌كات، بەڵام ئایا ئه‌و بۆچوونانه دروستن؟\nبه‌هۆی رووداوێكه‌وه ده‌ماری چاوی تووشی کێشە دەبێت و بینایی لێڵ دەکات\nراستیی ئەوەیە کە هه‌ردوو چاوی موعین ده‌بینن، به‌ڵام له ته‌مه‌نی مێرمنداڵی به‌هۆی رووداوێكه‌وه ده‌ماری چاوێكی تووشی گرفت ده‌بێت و بینایی لێڵ ده‌بێت و ناتوانێ بۆ ماوه‌یه‌كی زۆر پێڵووی چاوه‌كانی به كراوه‌یی بهێڵێته‌وه، هه‌ر بەو هۆیە و بەناچاری چاویلكه‌ی ره‌ش له‌چاو ده‌كات.\nنوسره‌توڵا موعین نه‌جه‌فئابادی، لە 19ی تشرینی دووه‌می ساڵی 1952 له نه‌جه‌فئابادی ئیسفه‌هان له خێزانێكی نیمچه هه‌ژار له دایك بووه، موعین حه‌وت خوشك و سێ برای هه‌یه و خۆی حه‌وته‌مین منداڵی ئه‌و خێزانه‌یه.\nماوەی هەشت ساڵ لە مەیخانەی هوتێل عەباسیی ئیسفەهان گۆرانی دەڵێت\nبه مێردمنداڵی به‌هۆی ده‌نگخۆشییه‌وه بردوویانه‌ته حوسێنییه‌كانی نه‌جه‌فئاباد و له‌وێ قورئانیان پێ خوێندووه‌ته‌وه و ئەمەس وای کردووە هه‌ر به مێرمنداڵی ناوبانگ دەربڤکات، ئیتر له رادیۆی یٔیسفه‌هان به‌تایبه‌ت بانگهێشتیان كردووه بۆ یخوێندنەوەی شیعری شاعیرانی كلاسیكی فارس و ئه‌وه‌ش هێنده‌ی تر ناوبانگی ئه‌و هونه‌رمه‌نده‌ی زیاد كردووه.\nكاتێك ته‌مه‌نی موعین ده‌گاته 18 ساڵ و شاره‌زایانی موزیكی ئێران هه‌ست به به‌هره هونه‌رییەکەی ده‌كه‌ن، دوو ئاوازدانه‌ری گه‌وره‌ی ئێرانی به ناوه‌كانی تاج ئیسفه‌هانی و حه‌سه‌ن كه‌سائی ده‌یبه‌نه لای خۆیان و فێری مه‌قامه ئێرانییه‌كانی ده‌كه‌ن.\nگۆرانیبێژانی وه‌ك هایده و عارف و ئیبی گۆرانییهکانی دەڵێنەوە\nدوای ئه‌وه‌ی شاره‌زای ئاواز و مه‌قامه‌كان ده‌بێت، له ساڵی 1970 تا ساڵی 1978 له مه‌یخانه‌ی هوتێل عه‌باسی ئیسفه‌هان و رادیۆی ئیسفه‌هان بۆ ماوەی هەشت ساڵ گۆرانی ده‌ڵێت.\nموعین ساڵی 1978 یه‌كه‌م گۆرانی خۆی به‌ناوی "یه‌كێكم خۆش ده‌وێ" تۆمار دەکات كه مه‌سعوود ئه‌مینی ئاوازدانه‌ری ئێرانی ئاوازی بۆ دانابوو، ئه‌و گۆرانییه كه یه‌كه‌م به‌رهه‌می موعین بوو، وا به خێرایی له‌ناو كۆمه‌ڵگه و نه‌ته‌وه‌كانی ئێراندا ناساندی كه دوای خۆی گه‌وره گۆرانیبێژانی وه‌ك "هایده و عارف و ئیبی" گۆرانییه‌كه‌یان گوته‌وه.\n26 ئه‌لبوومی گۆرانی و 27 گۆرانیشی به شێوه‌ی یه‌ك تراك بڵاو كردووه‌ته‌وه\nموعین له‌گه‌ڵ شۆڕشی گه‌لانی یئێان و هاتنه سه‌ركاری رژێمی ئیسلامیی، وڵاتی جێهێشت و چووه ئه‌مه‌ریكا و له‌وێ مافی په‌نابه‌رێتی وه‌رگرت، ژیانی هونه‌ری موعین له‌دوای شۆڕشی گه‌لانی ئێرانه‌وه له ئه‌مه‌ریكا ده‌ستی پێ كرد، دوو ساڵ دوای گه‌یشتنی، یه‌كه‌م كاسێتی خۆی به‌ناوی "ده‌تپه‌رستم" له ساڵی 1981 بڵاو كرده‌وه.\nلەگەڵ ژنی دووەمی لە لۆس ئەنجلێسی ئەمەریکا دەژین\nساڵی 1989 له ته‌مه‌نی 38 ساڵی له‌گه‌ڵ كچێكی ئیسپانی زه‌ماوه‌ندی كرد و دوای دوو ساڵ كچێكیان بوو و ناویان نا "په‌ریچه" كه گۆرانییه‌كی بۆ گوتووه.\nچوار ساڵ دوای له‌دایكبوونی په‌ریچه، موعین له هاوسه‌ره ئیسپانییه‌كه‌ی جیا ده‌بێته‌وه و ساڵی 1999 له‌گه‌ڵ كچێكی ئێرانی به‌ناوی "پانتێ ئا" زه‌ماوه‌ند ده‌كات، له‌ویش كچێكیان ده‌بێت و ناوی ده‌نێن "ستاره"، تا ئێسته‌یش له‌گه‌ڵ هاوسه‌ر و منداڵه‌كانی له ئە‌نسینه‌ی لۆس ئه‌نجلێس ژیان به‌ڕێ ده‌كه‌ن.\nموعین تا ئێستە 26 ئه‌لبوومی گۆرانی و 27 گۆرانیشی به شێوه‌ی یه‌ك تراك بڵاو كردووه‌ته‌وه كه به‌شێكیان موزیكی كلاسیك "سونه‌تی" ئێرانین و به‌شێكی تریشیان موزیكی پۆپن كه خۆی به‌و ستایله‌ی ده‌ڵێت، پۆپی ئێرانی.


یەک قەڕەوێڵە بۆ هەر 700 هاووڵاتى .. کێ بەرپرسە ؟\nهەواڵی / 1/4/2020 147 جار بینراوە\nداتاکان ئاماژە بەوە دەکەن ڕۆژانێکی سەخت لە چاوەڕوانی عێراقدایە بەتایبەتی پاش ئەوەی ڕۆژ بە دوای ڕۆژ ژمارەی توشبوان بەڤایرۆسی کۆرۆنا لە هەڵکشانێکی بەردەوامدایە بە جۆرێک زیاترلە 600 کەس لە عێراقدا گیرۆدەی ڤایرۆسەکە بوون 50 کەسی دیکەش بەهۆی توشبونیان بە ڤایرۆسکە مردوون.\nئەگەرچی بەرپرسانی تەندروستی ئەو وڵاتە جەخت لەوە دەکەنەوە کە دۆخەکە لەژێرکۆنتڕۆڵدایە، بەڵام ئاماژەکان بۆ ئەوە دەکەن کە قەیرانێکی سەخت پێدەچێت دووچاری کەرتی تەندروستی ئەو وڵاتە بێتەوە ئەوەش بەهۆی کەمی ئەو کەلوپەلە پزیشکییانەی کە پێویستن بۆ ڕوبەڕوبونەوەی ڤایرۆسی کۆرۆنا.\nئامێرەکانی هەناسەدانی دەستکرد، ژوری چاودێری ورد، دەمامک و دەستەوانە بەشێکن لەو کەلوپەلانە کە لە ئێستاداعێراق بەدەستی کەمییەوە دەناڵێنێت.\nکێشەی تەختی تەندروستی لە نەخۆشخانەکانی عێراق\nعەدنان نەوار، پسپۆڕى پەتاکان لە ڕێکخراوی تەندروستی جیهانی، ڕایگەیاند :”ژمارەی دانیشتوانی عێراق 40 ملیۆن کەسە لە ئێستاشدا بۆهەر10 هەزارکەسێک 14 تەخت بەردەستە، بەواتای ئەوەی هەر 700 کەسێک یەک تەختیان بەردەکەوێت”.\nنەوار، ئاماژەی بەوە کردوە، پێنج هەزارو 500 تەخت لە ئێستادا لە نەخۆشخانەکانی عێراقدا ئامادەکراون بۆ چارەسەرکردنی نەخۆشییە درمییەکان بە ڤایرۆسی کۆرۆناشەوە، لە 200 نەخۆشخانەشدا لە هەموو ناوچەکانی عێراق 10 تەختی تایبەت بە پەتای کۆرۆنا ئامادەکراوە.\nئامێرەکانی هەناسەدانی دەستکرد\nئامێرەکانی هەناسەدانی دەستکرد لە ئێستادا یەکێکە لەهەرە ئەو ئامێرە گرنگانەی کە بەکاردێت بۆ چارەسەرکردنی توشبوانی ڤایرۆسی کۆرۆنا، زۆربەی وڵاتانی جیهانیش بەدەست کەمی ئەو جۆرە ئامێرانەوە دەناڵێنن لەو بارەیەوە، حازم جومەیلی، بریکارى وەزارەتی تەندروستی عێراق دەڵێت :”ئەو تەختانەی کە تەرخانکراون بۆ چارەسەری توشبوانی ڤایرۆسی کۆرۆنا ئامێری هەناسەدانی دەستکردیان لەگەڵدا نییە، ژمارەی ئامێرەکانی دەستکرد لە هەموو عێراقدا تەنها هەزار و200 دانەیە”.\nدەمامکی پزیشکی جۆری N95\nهاوشان لەگەڵ کەمی ژمارەی ئامێرەکانی هەناسەدانی دەستکرد، دەمامکی پزیشکی جۆری N95 لە نەخۆشخانەکانی عێراقدا زۆر کەمە و ئەگەری هەیە لە ئایندەیەکی نزیکدا تێمە پزیشکییەکان کە بەشێوەیەکی ڕاستەوخۆ بەرکەوتنیان لەگەڵ توشبوانی پەتاکەدا هەیە دووچاری نەبونی ئەو دەمامکە ببنەوە، ئەمە لەکاتێکدا کە بەرپرسانی تەندروستیی عێڕاق بەڕاشکاوای ڕایانگەیاندوە کە ناتوانن بە شێوەیەکی باش دەستەوانەو دەمامک بۆ هاوڵاتیانی عێراق تەرخان بکەن.\nکەمی و سنورداریی تواناکان\nئەوەشخراوەتە ڕوو، هەرچەندە شەڕە لە دوای یەکەکانی عێراق لە ماوەی ساڵانی ڕابردوودا ڕۆڵی باڵایان هەبووە لە وێرانکردنی کەرتی تەندروستی ئەو وڵاتە، بەڵام لە هەندێ کاتیشدا کە هێمنی باڵی بەسەر ئەو وڵاتەدا کێشاوە حکومەتەکان بەپێی پێویست بایەخیان بەو کەرتە نەداوە فەرامۆشیان کردووە.\nئەوە خراوەتە ڕوو، ساڵی 2019 بەراورد بە ساڵانی پێشووتر بە ساڵێکی هێمن هەژمار دەکرێت بۆ عێراق، بەڵام حکومەت لە بودجەی گشتیی وڵات کە لەو ساڵەدا زیاتر لە 100 ملیار دۆلار بووە، تەنها 2.5% بۆ وەزارەتی تەندروستی تەرخان کردووە، ئەوەش بەراورد بە وڵاتانی خۆرهەڵاتی ناوەڕاست بە بودجەیەکی زۆر کەم هەژمار دەکرێت، لە بەرامبەریشدا عێراق بۆ هێزە ئەمنییەکان 18% تەرخانکردووە و 13%دا بۆ کەرتی نەوت تەرخانکردووە، ئەوەش بۆ خۆی بە شکستێکی گەورە لە قەڵەم دەدرێت.\nئاماژە بەوەشکراوە، عێراق لە ماوەی 10 ساڵی ڕابردوودا کەمترین بودجەی بۆ کەرتی تەندروستی تەرخانکردووە، بەجۆرێک پشکی تاکی عێراقی لە کۆی پارەی تەرخانکراودا بۆ ئەو کەرتە 161 دۆلاربووە، بەراورد بە چەند وڵاتێکی هەژار وەک ئەردەن کە تێیدا پشکی تاک 304 دۆلار بووە و لە وڵاتی لوبنانیش و649 دۆلاربووە.\nجەختیش لەوە کراوەتەوە، کە نەخۆشخانەکانی عێراق لەئێستادا دووچاری چەندین گرفتی گەورەبوونەتەوە بەجۆرێک لە ئێستادا باڵەخانەی نەخۆشخانەکان توانای گلدانەوەی نەخۆشیان نەماوە، هەموو ژورەکانیان لە ئاستی خۆیان زیاتر نەخۆشی تێدایە و ژمارەی قەرەوێڵەکانی لە چاو وڵاتانی ناوچەکەدا زۆر کەمە کە 1.2% دایە بۆ هەر هەزار کەسێک.


ئامۆزایەكی شەهید ئاسۆی مام جەلال هەواڵێك لەبارەی هاوەڵی دوەمی شاجوان رەتدەكاتەوە\nئامۆزایەكی شەهید ئاسۆی مام جەلال رەتیدەكاتەوە، هاوەڵی دوەمی شاجوان "میریان قادر" خەرجی رۆژی دوەمی پرسەکەی بڕیاری شەهید ئاسۆی لە ئەستۆ گرتبێت.\nنەبەز قادر ئامۆزای شەهید ئاسۆی مام جەلال بە خەندان-ی راگەیاند،"هاوەڵی دوەمی شاجوان "میریان قادر" بەشداری پرسەی بڕیاری شەهید ئاسۆی كرد، بەڵام بەهیچ شێوەیەك رازی نەبوین خەرجی رۆژی دوەمی پرسەکەی لە ئەستۆبگرێت و رێگەمان بەو كارە نەداوە.\nخانەوادەی بڕیاری شەهید ئاسۆی مام جەلال سوپاسی شاجوان و هەمو ئەو كەس و لایەنانەیانكرد كە سەردانی پرسەكەیان كردو داوایانكرد كە خەرجی پرسەكە لە ئەستۆبگرن، بەڵام خانەوانەدەكەی رازی نەبون هیچ كەس و لایەنێك تێچوی پرسەكە بگرێتە ئەستۆ.\nدوێنێ هاوەڵی دوەمی شاجوان "میریان قادر" سەردانی پرسەکەی بڕیاری شەهید ئاسۆی کرد، هاوخەمی خۆی بۆ بنەماڵەکەی دەربڕی، داوایکرد کە خەرجی هەمو پرسەکە لەخۆبگرێت، وابڵاوكرایەوە كە تەنها رێگەی پێدراوە خەرجی رۆژی دوەمی پرسەكەی لەئەستۆ بگرێت.\nئه‌م بابه‌ته 140949 جار خوێنراوه‌ته‌وه\nئایا ئەو کچەی لەگەڵ نەڤید دەرکەوت، سەنا بەرزنجیە؟\nهێلی لەڤ یادی رۆژی لەدایکبونی کردەوە\nژالیا سیروان لە رۆژی لەدایکبونیدا\nهێلی لەڤ یەکەمین بەرهەمی جوانکاری خۆی بڵاودەکاتەوە\nعیرفان وەستا محەمەد یادی لەدایکبونی کردەوە\nدڵنیا کاموسی لە نەخۆشخانەیە\nنەڤید محەمەدزادە خەڵاتی باشترین ئەکتەری وەرگرت\nپەیامی میریان بۆ یارجان دوای مەراسیمی شاجوانی ئاسیا\nکەمال محەمەد بەهۆی دۆخی رۆژئاڤاوە سەرجەم ئاهەنگەکانی دواخست\nبەشێک لە هونەرمەندانی کورد سەردانی کەمپی ئاوارەکانی عەربەتیان کرد بە مەبەستی پاڵپشتی بۆ رۆژئاڤا\nنەوژین سۆران کۆڕی شعری سازدەکات\nکایا هۆکاری پاشگەزبونەوەی لە شاجوانی ئاسیا ئاشکرا دەکات\nکۆمسای: تورکیا منی داوە بە دادگا\nیارجان: بۆ بردنەوە بەشداری شاجوانی ئاسیا ناکەم\nزرێبار هەورامی: من ئامادەم کارگەکانی وڵاتانی دەرەوە بهێنم و گەنجی کورد کاریان تێدا بکات\nیارجان دەچێتە ڤێتنام بە مەبەستی بەشداریکردنی مەراسیمی شاجوانی ئاسیا\nفیلمی رێگا لە سینەماکان نمایش دەکرێت\nپاشای دڵ نوێترین بەرهەمی سەنا بەرزنجی و نەڤید زەردی دەبێت\nدرامایەکی نوێی کوردی رادەگەیەندرێت\nماجید ساڵیادی هاوسەرگیری دەکاتەوە\nپەیامی کەمال محەمەد بۆ ژەنەراڵی پایز\nکۆنسێرتێک بۆ پشتگیری رۆژائاڤا بەرێوە دەچێت\nپەیامی دەرهێنەرێکی کورد بۆ کوچی دوایی یەکێک لە ئەکتەرەکانی


کوڕ و باوک لە ڕیزی کاروانێک‌دا (هەگبەی شۆڕش و شاخ) – KDPmedia\n[ 21/02/2021 ] هەواڵ\n[ 21/02/2021 ] پیرۆز بێ ڕۆژی جیهانیی زمانی دایک\tهەواڵ\n[ 18/02/2021 ] ڕاگەیاندراوی ناوەندی هاوکاریی بە بۆنەی مووشەکبارانی شاری هەوڵێر\tهەواڵ\n[ 16/02/2021 ] ئەندامێکی لەمێژینەی حیزبی دێموکراتی کوردستان لە وڵاتی نۆڕوێژ کۆچی دوایی کرد\tهەواڵ\n[ 15/02/2021 ] پەیامی دەفتەری سیاسیی حیزبی دێموکراتی کوردستان بەبۆنەی کۆچی دوایی دوکتۆر ڕۆژ نووری شاوەیس\tهەواڵ\nHomeوتارکوڕ و باوک لە ڕیزی کاروانێک‌دا (هەگبەی شۆڕش و شاخ)\nکوڕ و باوک لە ڕیزی کاروانێک‌دا (هەگبەی شۆڕش و شاخ)\nمێژووی خه‌بات و به‌ربه‌ره‌کانی ڕۆڵەکانی کورد لەدژی داگیرکه‌رانی کوردستان لێوان لێوه له فیداکاری و قوربانی‌دان و خۆراگری و سەربەرزی. بە درێژایی مێژووی نەتەوەکەمان ئەو تیکۆشان و بەربەرەکانییە بەردەوام بووە و لە درێژەی ئەو خەباتە‌دا زۆر پیلان لە لایەن دووژمنانەوە بۆ خاشەبڕکردنی جووڵانەوە لەئارا دابووە، کە لەلایەن تێکۆشەرانی گەلەوە پوچه‌ڵ کراونه‌تەوە. دوژمنان بۆ مانەوەی دەسەڵاتی خۆیان و قه‌ڵاچۆکردنی نەتەوەکەمان به هه‌موو هێز و توانای خۆیانه‌وه هاتونه‌ته گۆڕەپانی ئەو بەربەرەکانییە و، بۆ لە نێوبردن و لاوازکردن و دامرکاندنه‌وەی ئەو خەباتە بەرحەقەی نەتەوەکەمان لە هیچ کردەوەیەکی نامرۆڤانە سڵیان نەکردووە.\nکۆماری ئیسلامی هەر لە ڕۆژانی یەکەمی دەسەڵاتیدا بە فەرمانی جیهادی خومەینی هێرشێكی بەربڵاوی بۆ سەر کوردستان دەست پێ کرد. ڕۆڵەکانی ئەو گەلە لە ئاست کوشتن و قەڵاچۆکردنی نەتەوەکەیان لە لایەن ڕێژیمی کۆماری ئیسلامییەوە، زۆر ئازایانە وەستانەوە و پۆل پۆل چەکی دیفاعیان لە وڵات لە شان کرد و هەر لەو پێناوەش‌دا بە هەزاران لاوی خوێنگەرم گیانی خۆیان پیشکەش بە بارەگای ئازادی کرد کە محەممەد عەزیزی ناسراو بە محەممەد کڵاوڕەش یەکێک لەو قارەمانانە بوو کە بە خوێنی خۆی لاپەڕەیەکی زێڕینی لەو مێژووە شکۆدارە بۆ خۆی تەرخان کرد.\nشەهید محەممەد عەزیزی ناسراو بە محەممەد کڵاوڕەش ساڵی ١٣٠٩ لە بنەماڵەیەکی وەرزێر لە گوندی ماوانەی ناوچەی مەرگەوەڕ له بنه‌ماڵه‌یه‌كی زه‌حمه‌تكێش چاوی به دنیا هەڵێنا. لەدایک بوونی محەممەد کەشێکی پڕ لە سۆز و خۆشه‌ویستیی له بنه‌ماڵه‌كه‌ی‌دا پێك‌هێنا. محەممەد به‌داخه‌وه نه‌یتوانی بچێته قوتابخانه و هه‌ر كه ده‌ستی چه‌پ و ڕاستی خۆی ناسی، ڕووی له گۆڕه‌پانی ده‌ست وپه‌نجه نه‌رم كردن له‌گه‌ڵ ژیانی نه‌داری كرد، تاکوو بتوانێ لەم ڕێگەیەوە ژیانێكی سه‌ربه‌رزانه و باشتر بۆ بنەماڵەکەی دابین بکا.\nشەهید محەممەد کڵاوڕەش دوای ئەوەی خەباتی پڕشکۆی چەکدرانەی ساڵی ١٣٤٦ و ٤٧ ڕوو لە کشانەوە بوو ڕووی کردە کوردستانی عێراق و لە شاری دیانا (سۆران) گیرسایەوە و ماوەیەکیش پێشمەرگە بوو. بە دەست پێ کردنی خۆپێشاندانەکان لە ساڵی ١٣٥٦ لە دژی ڕێژیمی پاشایەتی گەڕاوە گوندی هێشماوا، وەک هەموو خەڵکی دیکە لە ساڵی ٥٧ بەشداریی خۆپێشاندانی کرد. بە ئاشکرابوونی تێکۆشانی حیزبی دێموکرات لە باکووری ڕۆژهەڵاتی کوردستان، محەممەد کڵاورەش ڕێگای ڕزگاری له‌و ژیانه پڕ چه‌رمه‌سه‌رییه و گه‌یشتن به ئازادیی له ئامانج و به‌رنامه‌ی حیزبی دێموكراتی كوردستان‌دا دیته‌وه، بۆیه له ساڵی ١٣٥٧ی هەتاوی چه‌كی پڕ له شانازیی پێشمه‌رگایه‌تی حیزبی دێموكراتی له هێزی نحۆی ئه‌و كات له شان كرد و بەمجۆرە قوناغێكی نوێ له ژیانی محه‌ممه‌د کڵاوڕەش  ده‌ستی پێ كرد. هەر بە هۆی هەڵسووڕان و تێکۆشانی بەردەوامی له ماوه‌یه‌كی كورت‌دا بوو به خۆشه‌ویستی هاوسه‌نگه‌رانی، وه‌ك پێشمه‌رگه‌یه‌كی ڕوح‌سووك و ئازا و نه‌ترس و خاوه‌ن بیروباوەڕ له‌نێو هاوسه‌نگه‌رانی‌دا ناوبانگی دەرکرد. ناوبراو بڕوای خۆی به ڕێبازی پیرۆزی حیزبه‌كه‌ی هه‌ر له یه‌كه‌م چالاكیی پێشمه‌رگانه‌ی خۆی له‌گه‌ڵ هاوڕێیانی له ناوچه‌ی مەرگەوەڕ نیشان دا.\nشەهید محەممەد کڵاوڕەش له‌گه‌ڵ ئه‌وه‌دا پێشمه‌رگه‌یه‌کی ئازا و چاونه‌ترس و زه‌بروه‌شێن بوو، بڕوایه‌کی قووڵیشی بە ئامانجی گەلەکەی بوو، به‌هۆی لێهاتوویی و کارزانی به‌رپرسایه‌تیی جۆراوجۆری وه‌ئه‌ستۆ گرت وله زۆر بواردا تێکۆشا، له ماوه‌ی ژیانی پێشمه‌رگایه‌تی خۆیدا له زۆر عه‌مه‌لیاتی سه‌رکه‌وتووانه به‌شداریی کرد. ناوبراو کوڕێكی ئازا و هه‌ڵسووڕ بوو، بۆ هه‌ر مه‌ئموورییه‌تێكی حیزبی كه پێیان ده‌سپارد سه‌ر لە پێناو بو، بێ سێ‌ودوو لـێكردن به ئه‌نجامی ده‌گه‌یاند. كوڕێكی هه‌ڵسووڕ و ماندوونەناس بوو. بۆ ڕوون‌كردنه‌وه‌ی خه‌ڵك له هه‌ر ده‌رفه‌تێك كه‌ڵكی وه‌رده‌گرت و قسه‌ی بۆ ده‌كردن و سیاسه‌ته‌كانی حیزبی بۆ شی ده‌كردنه‌وه.\nشەهید محەممەد بە ئازایەتی و توانایی و لێهاتوویی لە هێزی نحۆ وەک فەرماندەری لک دیاری کرا. ئەو لەو مەسئولییەتەش‌دا نیشانی دا کە هێزەکانی ڕێژیمی کۆماری ئیسلامی لە ئاستی زەبری‌دا زەبوونن. سەرکەوتوویی ئەو لە فه‌رماندەیی‌دا ناوبانگی ئەو لکەی گەیاندە لای هەموو خه‌لکی شومالی کوردستان. زۆربەی ڕۆژەکان عەمەلیاتی دژی هێزەکانی ڕێژیم بەرێوە دەبرد.\nشەهید محەممەد له دژوارترین قۆناغی خه‌بات‌دا له‌گه‌ل پێشمه‌رگه ژیا. ڕۆژ لەگەڵ ڕۆژ پتر كاری ده‌كرد و زیاتر له ئه‌ندازه خۆی ماندوو ده‌كرد. هه‌ست به مه‌سئولییه‌ت و تێكۆشان بۆ فێربوون و هه‌وڵدان بۆ خه‌بات دژی ڕێژیمی ئاخوندی و بەڕێوەبردنی چەندین عەمەلیاتی سەرکەوتووانە، بەشێكی به‌رچاو لە ژیانی محەممەد کڵاورەش بوون. ئه‌و بە تەواو مانا پێشمه‌رگه و فەرماندەیەکی بوێر و ئازا و قاره‌مان، پارتیزانێكی هه‌ڵسووڕ و كوڕی ڕۆژی ته‌نگانه بوو. له زۆربه‌ی شه‌ڕه‌كانی ئه‌وكاتی ناوچەی مەرگەوەڕ‌دا ڕۆڵێکی به‌رچاوی هه‌بوو. چەندین عەمەلیاتی قارەمانانەی لەو ناوچەیە و دەورووبەری بەڕێوە برد و ئەو مەڵبەندەی لە دوژمنان کردە گۆڕستان و بەهەر هێرشێک زراوی دوژمنی دەتۆقاند و بە چۆکی دادێنان. لە مەڵبەندی شیماڵ هەمیشە ستوونە تیکشکاوەکانی دوژمن وەک نیشانەی ئازایەتیی پێشمەرگە لەسەر جادەکان بەجێ دەمان، دوژمن ئەگەر بە هێزی پیادە نەیدەتوانی شەر لەگەڵ پێشمەرگە بکا پەنای بۆ هێزی هەوایی دەبرد و لە چەندین شاری دیکەڕا هیزی بۆ کوردستان ڕەوانە دەکرد، محەممەد کڵاورەش لەبەرامبەر ئەویش‌دا ڕادەوەستا. ئەو لە مەرگەوەڕ چەندین داستانی خۆڕاگریی بۆ نەتەوەکەی تۆمار کرد و لەو پێناو ئامانجەکانی نەتەوەکەی‌دا کورێکی بە ناوی سولیمان عەزیزی پێشکەش بە بارەگای ئازادی کرد.\nبە داخەوە دواجار ڕۆژی ١٥ی گلاوێژی ساڵی ١٣٦٠ شەهید محەممەد عەزیزی ناسراو بە محەممەد کڵاوڕەش لە شەڕێکی گەورە و حەماسەخوڵقێنییەکی دیکەدا لەگەڵ جاش و پاسدار و هێزەکانی کۆنەپەرەستی لە گوندی “قاوێر” لە ناوچەی مەرگەوەر گیانی پێشکەش بە بارەگای ئازادی کرد.\nناو و یادی بەڕێز…\nقۆناغەکانی پێناسەی مافی مرۆڤ (لە ١٩٤٨ هەتا ئێستا)\nبەزاندنی دێوەزمە (دیرۆکی خۆراگریی محەممەد شاروێرانی)\nپیرۆز بێ ڕۆژی جیهانیی زمانی دایک\nڕاگەیاندراوی ناوەندی هاوکاریی بە بۆنەی مووشەکبارانی شاری هەوڵێر\nئەندامێکی لەمێژینەی حیزبی دێموکراتی کوردستان لە وڵاتی نۆڕوێژ کۆچی دوایی کرد\nپەیامی دەفتەری سیاسیی حیزبی دێموکراتی کوردستان بەبۆنەی کۆچی دوایی دوکتۆر ڕۆژ نووری شاوەیس\nفیلمی دیکۆمێنتاریی “لبە دو تیغ ” و چەند قسەیەک


ڤیدیۆ.. ژنێكی تەمەن ٨٢ ساڵی روسی هێشتا كاری قورس دەكات\nژنێكی خانەنشینی تەمەن ٨٢ ساڵی رووسی ، هەفتانە سێ جار رێگایەكی شاخاویی‌و ناخۆش دەبڕێت تا پۆستەكانی خەڵكی دۆڵی تسی بەگەیەنێتە جێی خۆی .\nیكاتیرینا دزالایفا ئۆتارایفا بۆ ماوەی نزیكەی نیو سەدە سەرۆكی نووینگەی پۆستەی دۆڵی تسی بووە لەكۆماری ئۆسیتیای باكوور ، ماوەیەك لەیەككاتدا وەك بەرێوەبەر و یاریدەدەری پۆستەچیش كاری كردووە .\nیكاتیرینا دوای ئەوەی نووسینگەی پۆستەی تسی بەهۆی كەمی ژمارەی خەڵكەكەیەوە داخرا ، گواسترایەوە بۆ ناوەندی پۆستەی گوندی بۆرۆن ، بەو جۆرە یكاتیرینا هەفتانە سێ جار لە گوندەكەیەوە كە ناوی "میزورە" دەروات بۆسەر كارەكەی .\nئەو فەرمانبەرە بەتەمەنە پۆستەچییە دەڵێت: لەساڵی هەشتاكانی سەدەی ڕابردوو پۆستە و نامەی خەڵكیم دەگواستەوە لەكاتێكدا ئەو كاتە بارودۆخ زۆر ناخۆش بوو ، هاتوچۆش لەنێوان شارۆچكەكانی ناوچەكە بەپێ بوو ، بەتەنیا لەنێوان تسی و بیرون پۆستەم دەگواستەوە .\nئەو ئافرەتە خانەنشینە ئۆسیتییە دەڵێت : ئەو زۆر دەترسا لەوەی لەچوارچێوەی دیواری ماڵەوە بمێنێتەوە و كارێك نەكات كە حەزی لێبێت ، بەڵام ئیستا سەرەرای ئەوەی هەفتانە ڕێگایەكی دوور و دریژ و سەخت دەبڕێت ، بەڵام ئەو زۆر چێژ لەو كارەی وەردەگرێت .\nیكاتیرینا دەشڵێت: جارێكیان لەسەر یەكیك لە ڕێگا شاخاوییەكان ڕووبەرووی گورگێك بۆتەوە ، بۆیە لەترسان ناچار بووە بچێتە سەر یەكێك لە ستوونە كارەباییەكان تا گیانی خۆی بپاریزێت .


کۆشـکی سـپی ده‌ڵێت هیچ بیرێـکی نوێی نه‌وت له نێو ئاوی ده‌ریادا لێ‌نادرێت تا هۆکاری ڕووداوه‌که‌ی که‌نداوی مه‌کسیک نه‌زانرێت\nی مانگی چوار ٣٠, ٢٠١٠\nنه‌خشه‌یه‌ک ڕووبه‌ری بڵاوبوونه‌وه نه‌وتی خاو به‌سه‌ر ئاوی ناوچه‌که‌دا نیشـان ده‌دات له 25 تا 30 ی مانگی چواری 2010\nبه‌رپـرسێـکی کۆشـکی سـپی ده‌ڵێت هه‌تا ئه‌و کاته‌ی پـیاداچوونه‌وه به ڕووداوی گڕگرتنی ئه‌و بیره نه‌وته‌دا نه‌کرێت، ئه‌وه‌ی له ئاکامی نه‌وتێـکی زۆر ڕژایه که‌نداوی مه‌کسیک تا ئه‌و ده‌مه بیری دیکه‌ی نێو ئاوی که‌ناری ده‌ریا لێ‌نادرێت.\nله‌و باره‌یه‌وه له میانه‌ی دیمانه‌یه‌کی ئه‌مڕۆی که‌ناڵی ABC ئه‌مه‌ریکایی له‌گه‌ڵ ده‌یڤد ئاکسلڕۆدی ڕاوێژکاری کۆشـکی سـپی، ناوبراو ڕایگه‌یاند لـێپـرسـراوان گه‌ره‌کیانه بزانن که ئایا هۆکاری گڕگرتنی ئه‌و سه‌کۆی هه‌ڵهێنجانی نه‌وته چی بووه و ئایا ده‌کرا نه‌هێڵدرایه ئه‌و کاره‌سـاته ڕووی بدایه.\nئه‌وه‌ی شـایه‌نی باسه سه‌رۆک باراک ئۆباما له‌م دوایـیه‌دا ڕاگرتنی لێـدانی بیری نه‌وتی نێو ئاوی ده‌ریای هه‌ڵـگرت که به مه‌به‌سـتی زیادکردنی به‌رهه‌می نه‌وتی خۆجێی‌یه، ئه‌و نه‌وته خاوه‌ی که ده‌ڕژێته نێو ئاوی ده‌ریاوه دوێنێ گه‌یشـته نزیک ڕووباری میسیسـپی له سـتانی لویزیانای باشور و به‌هۆیه‌وه فه‌رمان‌ڕه‌وای سـتانه‌که ڕه‌وشی ته‌نگه‌تاوی ڕاگه‌یاند.


داواكارم FTP ڕونكەنەوه. | kurditgroup\nداواكارم FTP ڕونكەنەوه.\nئازیزان داواكارم كه بەڕێزێك له بواری FTP وه شارەزایی هەیه شیكاتەوه كه چۆن سایت لەگەڵ FTP دادەنرێت یان كاتێك له FTP سایت دروست بكرێت چۆن دەتوانی بینێریت بۆ ئینترنێت مەبەستم ئەوه یه كه كاتێك سایتێك به www دەست پێدەكرێت بتونی ئەوه كه له FTP كه دروست كراوه ببینرێت گەر ئازیزێك بتوانێت لەو بارەوه باس كات بەڕونی زۆر ساپاسی دەكەم.\nبەڕێزم بەدوا وشەی ftp بگەڕێ، بزانه هیچ نادۆزیتەوه؟\nكاك بەردەقانی ئەگەر مەبەستت لەم ژورەیە بگەرێم تا ژماره 15 گەرام هیچم نەبینی دەربارەی FTP .\nچاوەكەم كاك كەریم،\nFTP واته File Transfer Protocol جۆره فۆرماتێكه بۆ گوێزانەوەی فایلات. زۆر پرۆگرام خۆی لەگەڵێتی وەكDearmweaver، بەڵام تۆ ئەتوانیت بەتەنیا پرۆگرامی FTP بەكار ببەیت. یەكێك لەو پرۆگامە ئاسانانه CuteFTP و FlashFXP. تەنها ئادرێسی ئەسایتەی ئەدەیتێ كەئەتەوێ فایلەكانی بۆ ڕەوانه بكەیت و پاشان فیایلەكانت هەڵدەبژێریت و ڕەوانەی دەكەی.\nویندەوزیش لە DOS پرۆگرامێكی زۆر بەهێزی هەیه بەڵام كەمێك گرانه بەكارهێنانی.\nبەڕێز كاك كەریم ماندوو نەبی!\nداوای لێبوردن لە كاك كەریم و هاوڕێیانی تر دەكەم، كە ئەم وەڵامەم بە هەڵە لێرە داناوە. هەر سەركەوتوو بن.


عێراق؛ دەست بەسەر كۆگایەكی چەكدا گیرا - تۆڕی میدیایی خەڵک\nوتەبێژی فەرماندەی گشتی هێزە چەكدارەكانی عێراق ڕایدەگەیەنێت ، هێزەكانیان لە ئۆپەراسیۆنێكدا دەستیان بەسەر كۆگایەكدا گرتووە كە ژمارەیەك مووشەك و تەقەمەنی تیادا بووە.\nلیوا یەحیا رەسول،وتەبێژی فەرماندەی گشتیی هێزە چەكدارەكانی عێراق لە راگەیەندراوێكدا رایگەیاندووە، كە بە پشت بەستن بە زانیاریی هەواڵگریی، هێزەكانی سەربە فیرقەی 25ی سوپا لە باشووری فڕۆكەخانەی تەلەعفەر كۆگایەكی چەك و تەقەمەنییان دۆزیوەتەوە.\nڕاشیگەیاندووە، ناو گۆكاكەدا 16 گوللـە هاوەن، دوو بۆمبی چێنرا و مووشەكێكی جۆری spg9 هەبووە.\nفەرماندەی گشتی هێزە چەكدارەكانی عێراق


شەممە, 07 نیسان 2018 20:43\nلە دیداری نێوان سه‌رۆوه‌زیرانی هه‌رێمی كوردستان و شاندێکی پارتی دیموکراتی گەلانی تورکیا (هەدەپە)دا، باس لە دۆخی کورد لە تورکیا کرا و هەردوولا گرینگیی چارەکردنی کێشەی کوردیان لە تورکیا بە ڕێگەی سیاسی و دیالۆگی ئاشتیانەوه دووپات کردەوە.\nئێوارەی ئەمڕۆ شەممە ٧/٤/٢٠١٨، نێچیرڤان بارزانی سەرۆکوەزیرانی هەرێمی کوردستان، پێشوازی لە شاندێکی پارتی دیموکراتی گەلانی تورکیا (هەدەپە) بە سەرۆکایەتیی پەروین بوڵدان هاوسەرۆکی هەدەپە و ئەندامێتیی ژمارەیەک لە پەرلەمانتارانی ئەو حزبە لە پەرلەمانی تورکیا، كرد.\nلە دیدارێکدا پەروین بوڵدان بەناو خۆی و ئەندامانی هه‌ده‌په‌وه بۆ کۆچی ناوادەی خوالێخۆشبوو دلۆڤان ئیدریس بارزانیی برای، سەرەخۆشی لە نێچیرڤان بارزانی کرد و هاوخەمیی خۆی لەگەڵ بەڕێزیان دەربڕی و هیوای خواست ئەمە دوایین خەمیان بێت.\nلای خۆیه‌وه سەرۆکوەزیران سوپاسی هاوخه‌مییه‌كه‌یان کرد، هه‌روه‌ها پیرۆزبایی لە بوڵدان کرد بەبۆنەی هه‌ڵبژاردنی وه‌ك هاوسه‌رۆكی هه‌ده‌په لە کۆنگرەی ئەم دواییەی حزبه‌كه‌یاندا و هیوای سەرکەوتنی لە ئەرکی نوێدا بۆ خواست.\nتاووتوکردنی چەند پرسێكی په‌یوه‌ست به دۆخی ناوچه‌كه‌وه، تەوەرێکی دیکەی دیداره‌كه بوو.


خواستێكی زۆری جیهانی لەسەر ئۆتۆمبیلی "لادا" هەیە\n31/08/2019 863 جار خوێندراوه‌ته‌وه\nئاژانسی "ئۆتوستات"ی روسی رایگەیاند، لەنیوەی یەكەمی ئەمساڵدا 19.5 هەزار ئۆتۆمبیلی جۆری لادا رەوانەی دەرەوەی روسیا كراون.\nئاژانسەكە راشیگەیاند، لەو رێژەیە 70% بۆ چوار وڵاتی جیهانی نێردراون، كە بریتین لەئۆزبەكستان ، كە 6 هەزار ئۆتۆمبیلی بۆ هەناردە كراوەو چیكیا (4 هەزار ئۆتۆمبیل) و لاتفیا (3 هەزار ئۆتۆمبیل) و ئازەربیجان (2.1 هەزار ئۆتۆمبیل).\nهەروەها وڵاتانی تریش ئەو جۆرە ئۆتۆمبیلەیان بۆ هەناردەكراوە لەوانە سلوفاكیا 851 ئۆتۆمبیل و ئۆكرانیا 787 ئۆتۆمبیلو سربیا (688 ئۆتۆمبیل) و مەجر (626 ئۆتۆمبیل) و بولگاریا ( 355 ئۆتۆمبیل) و مەنگولیا (302 ئۆتۆمبیل)ی بۆ هەناردە كراوە.


دیوە شاراوەكەی گۆڕانكارییەكانی ڕۆژهەڵاتی ناوین…. كەمال محەمەد : چاوی گەل\nدیوە شاراوەكەی گۆڕانكارییەكانی ڕۆژهەڵاتی ناوین…. كەمال محەمەد


وه‌زاره‌تا كاره‌بێ راگه‌هاندنه‌ك به‌لاڤكر - پرس بادینی\nHome سڵایدشۆو كوردستان گرنگ هەواڵ وه‌زاره‌تا كاره‌بێ راگه‌هاندنه‌ك به‌لاڤكر\nوه‌زاره‌تا كاره‌بێ راگه‌هاندنه‌ك به‌لاڤكر\nپرس بادینی 11:45:00 AM سڵایدشۆو, كوردستان, گرنگ, هەواڵ,\nوه‌زاره‌تا كاره‌با هه‌رێمێ راگه‌هاند، كاره‌با به‌رده‌وام بتنێ بو ژماره‌كا جهێن حكومیه و هه‌مى ئه‌و ناڤێن د فه‌رمانا وه‌زاریدا نه‌هاتین، دڤێت كاره‌با وان بهێته برین.\nوه‌زاره‌تا كاره‌با حكومه‌تا هه‌رێما كوردستانێ د راگه‌هاندنه‌كێدا دیاركر "بو دابه‌شكرنا وزه‌یا كاره‌بێ ب شێوه‌كێ یه‌كسان بسه‌ر هاولاتیان دا، وه‌زاره‌تا كاره‌بێ ب فه‌رامانا وه‌زاریا ژماره 341 ل رێكه‌ڤتى 28/11/2019 بریاردا ب برینا كاره‌با به‌رده‌وام و بتنى بو دانا كاره‌با به‌رده‌وام بو (نه‌خوشخانێن حكومى،پروژه‌یێن ئاڤێ، فروكخانه‌یا، بانكا ناڤه‌ندیا هه‌رێمێ،فه‌رمانگه‌ها پاسپورتان، كارتا نشتیمانى، گرتیخانه‌یان و خالێن سنورى)".\nوه‌زاره‌تا كاره‌با هه‌رێمێ دیاركر ژى "به‌روڤاژى رێڤه‌به‌ریێن گشتى یێن باژاران و رێڤه‌به‌ریێن دابه‌ژكرنا كاره‌بێ دێ به‌رپرس بن ژ هه‌بونا هه‌ر كاره‌به‌كا به‌رده‌وام بو وان جهێن ناڤێن وان د فه‌رمانا وه‌زارى دا نه‌هاتبیت، دڤێت بزیترین ده‌م كاره‌با به‌رده‌وام بهێته برین".\nBy پرس بادینی at 11:45:00 AM


ژن كوشتن پەیوەندی بە بیركردنەوە و كەلتورێكەوە هەیە كە سەدان ساڵە ڕەگی داكوتاوە، لەو كەلتورو بیركردنەوەیەدا ژن مرۆڤێكی كامڵی خاوەن بڕیار نیە ئەگەر گەیشتبێتە بەرزترین ئاستی خوێندەواری یا سیاسی و ئیداری، ژن لە ناو خێزان و شوێنی كار و تەنانەت حیزبەكەشیدا هەمان ئەو تێڕوانینەی لەسەرە كە سەدان ساڵە چەقی بەستوە، ژن ئامڕازێكە بۆ خۆشكردنی ژیان، باشكردنی ژیان ئەركی ئەو نیە و پێویست ناكا خۆێ تێهەڵقورتێنێ.\nلە كۆمەڵگای ئێمە و زۆرێك لە كۆمەڵگاكانی دەوروبەریشماندا ژن ئەو بەشەی خێزان و خێڵ و عەشرەت پێك ئەهێنێت كە ڕاستەوخۆ پەیوەندی بەشەرەفەوە هەیە، بۆیە هەر لادان و سەركێشیەك كە ببێتە هۆی لەكەداركردنی ئەو شەرەفە ،هەق لای نێرینەكانی خێزانەكەیەتی ڕایگرن بەهەر شێوازێك كە بەشایستەی لادانەكەی بزانن.\nكەواتە ئەسڵی كێشەكە تێكەڵەیەكی كەلتوری، قانونی، زهنیە كە ژنی كردۆتە بونەوەرێك خاوەنی خۆی نیە و توانای بڕیاردانی لەسەر ژیان و هەڵسوكەوتی خۆی نیە.\nلێرەوە ڕێگرتن لە كوشتنیان، لە لێدان و سوكایەتی پێكردنیان بە دەستگیركردن و سزادانی بكوژانیان نابێ، ڕێگرتن لەو دۆخە خراپەی بەسەر ژناندا دێ لە گۆڕینی هۆكار و تێڕوانینەكانی بەكەم سەیركردنی ژنانە، چارەسەری بنەڕەتی لە گۆڕینی كەلتوردایە، ئەمەش بە چاوسوركردنەوە و دروشمی ناوبەناوی بەرپرسان نابێ.\nئەبێت بنەماكانی عەدالەت و یەكسانی بەر لە هەرشتێك لە پەروەردە و پڕۆگرامی خوێندندا ڕەنگ بداتەوە تا بتوانرێت لە داهاتودا نەوەیەك پێبگەیەنرێ كەبوو بە پارێزەر یا دادوەر وابیرنەكاتەوە ئەگەر ژن لە دابونەریت دەرچوو هەقی كوشتنی هەیە، ئەگەر پۆلیس بو چاوپۆشی نەكات لەدەستگیركردنی تۆمەتبارێك لەبەرئەوەی ژنەكە بە بێڕەوشت ئەزانێ، كە ئەبێتە مامۆستا گاڵتە بە هاوڕێیەتی كوڕو كچ نەكا و بۆ سزادان كوڕەكان نەخاتە لای كچەكانەوە، ئەگەریش بوو بە مامۆستای ئاینی هەموو توانای نەخاتە گەڕ بۆ پەخشكردنەوەی توندوتیژی.\nهاوشان لەگەڵ پەروەردەدا، ئەم دەسەڵاتە ڕابوەستێ لە ئاودانی ڕۆحی عەشیرەتگەری، تا دیوەخانەكان بە پارەی حیزب و لە بودجەی گشتی ئاوەدان بن، ئەو كەلتور و تێڕوانینە نێرسالاریەی هەیە تۆختر و قایمتر ئەبێ.\nلەگەڵ ئەمانەشدا دەقە سزاییەكان بۆ كوشتنی ژن و ئازاردان و سوكایەتی پێكردنی هێندە قورس بكرێن كە ببنە بەربەستێكی تۆكمە لەبەردەم ئەم نەوەیەی ئێستا كە سی ساڵە ڕق و توندوتیژی تیا پەروەردە و گەورە ئەكرێ.\nئەگەر بەمجۆرە دەست نەدرێتە گۆڕانكاری ڕاستیی، ئەوەی ئێستا حكومەتی هەرێم و زۆرێك لە ڕێكخراوەكان ئەیكەن لە ڕۆڵی مردو شۆر تێپەڕناكات كە دوای مردنی كەسەكە ئامادەیە بۆ شتن و كفنكردنی.


کەنەکە لەدژی هێرشەکەی سەر شەنگال داوای هەڵوێستی جددیی دەکات – کوردی – RojNews.News\n28/02/2020 - 10:04:17 pm\nپێنجشەممە, 16 أغس 2018 – 21:56 ڕۆژنیوز – ناوەندی هەواڵەکان\nئەمڕۆ، کۆنسەی بەڕێوەبەریی کۆنگرەی نەتەوەیی کوردستان-کەنەکە، پەیامێکی لەبارەی هێرشە ئاسمانییەکەی دەوڵەتی تورک بۆ سەر شەنگال بڵاوکردەوە.\nلە سەرەتای پەیامەکەدا، کەنەکە ئەو هێرشە “نامرۆڤانەیە” بە توندی ڕیسوا و شەرمەزار دەکات و سەرەخۆشی لە گەلی کوردستان و گەلی ئێزدی دەکات.\nئاماژە بەوەشکراوە: شەنگال کە مەڵبەندی ئێزدیەکانە، لە ٣ی ئابی ٢٠١٤وە لەژێر داگیرکاریی داعشدا بوو، لەو هێرش و داگیرکارییەدا دەیان هەزار کەس ئاوارەو دەربەدەربوون و بە هەزاران ئێزدیش بێ سەرەشوێن و کۆمەڵکوژ کران، هەزاران ژن رفێنران و لە بازاڕی کۆیلایەتیدا فرۆشران، تا ئێستاش هەزاران ژنی ئێزدی هەر بێ سەروشوێنن.\nهەروەها، هاتووە: یەکێک لەو گوندانەی کە داعش داگیریکرد، گوندی کۆچۆ بوو، تێرۆریستەکانی داعش لە ١٥ی ئابدا دەستیان بەسەر کۆچۆدا گرت، زیاتر لە ٤٠٠ ئێزدی لەوێدا کۆمەڵکوژ کران، کە زۆرینەیان ژن و مناڵ بوون، بەسەدان کەسیان رفاند، زیاتر لە ٥٠٠ ژنیان گەمارۆدا و دواتر بەدیل بردیانن و تا ئێستاش شوێن بزرن.\nکەنەکە باسی لە تێکۆشانی شەهید زەکی شەنگالی کردووە و وتوویەتی: زەکی شەنگالی لە ٢٠١٤وە ئەو هەرێمەی بەجێنەهێشت، رێبەرایەتی خەڵکەکەی دەکرد و خاوەندراێتی لە گەلی خۆی دەکرد، زەکی شەنگالی هەر رێبەرێکی ئێزدی نەبوو، ئەو سیاسەتمەدارێک و شۆڕشگێڕێکی گەلی کوردستان بوو، ئەو هەموو ژیانی خۆی بۆ خزمەتی گەلی کوردستان تەرخان کردبووە، ٣٥ ساڵی تەواو بێ وچان لە رێزی شۆڕشی کوردسناندا لە تێکۆشاندا بوو، تا دواجار گەیشتە کاروانی شەهیدانی کوردستان.\nلە بەشێکی دیکەی پەیامەکەی کەنەکەدا هاتووە: دەوڵەتی تورکیا بە سەرۆکایەتی ئەردۆغان، تا رۆژی ئەمڕۆش هاوکاری تێرۆریستەکان بووە، لە پێشیانەوە داعش و ئینجا هەموو جیهادیستەکانی تریش، دەوڵەتی تورکیا بە ئاشکرا لە شەنگال و لە کۆبانێ هاوکاری رێکخراوی تێرۆریستی داعش بوو، بە وهێرشەی دوێنێش، جارێکی دی دەوڵەتی تورکیا دوژمانیەتی خۆی بۆ خەڵکی ئێزدی دووپات کردەوە، ئەو هێرشە تەواوکەری هێرشەکەی داعشە، بەردەوامیی هێرشی ١٥ی ئابە، بەردەوامیی فەرمانی ٧٣یەمینە.\nئەوەش هاتووە: تورکیا بەو هێرشە جارێکی دی هەموو پەیمان و نۆرمە نێودەولەتیەکانی خستە ژێرپێی، ئەو دەوڵەتە بە ئاشکرا تاوانی دژ بە مرۆڤایەتی بەڕێوەدەبات، دەوڵەتی عێراقیش بە بێدەنگیەکەی و ئەرێکردنەکەی لەو هێرشە بەرپرسیارە، بە هەمانشێوە بێدەنگی و بێهەڵوێستی بەڕێوەبەرایەتی باشوری کوردستانیش جێی گومانە و دەبێتە هاندەر لەو جۆرە تاوانەدا، خەڵکی شەنگال کە بەشی هەرەزۆریان ئێزدین، ئەمڕۆ زیاتر ئاشکرابوو کە ئەوان بەردەوام لەژێر هەڕەشە و هێرشی کۆمەڵکوژیدان.\nکۆنگرەی نەتەوەیی کوردستان-کەنەکە، داوا لە هاوپەیمانیی نێودەڵەتیی دژی داعش و هەموو هێز و رێکخراوە نێونەتەوەییەکان و لە هەموو ئەو کەسانەی بە خۆیان ئەڵێن “من مرۆڤم” دەکات، لەبەرامبەر ئەم هێرشانەدا هەڵویستی جدیی پیشانبدەن و خاوەندارێتی لە گەلی ئێزدی بکەن، هەروەها بانگی لە هەموو هێز و پارت و رێکخراو و گەلی کوردستان کردووە: خاوەندارێتی لە شەنگال و خەڵکی ئێزدی بکەن و هەڵوێستی جدیی لەبەرامبەر ئەم هێرشانەدا بگرن.\nهاوڵاتییەک بەهۆی مینەوە گیانی لەدەستدا


كه‌نه‌دا به‌فه‌رمی به‌كارهێنانی ڤاكسینی جۆنسن ئاند جۆنسن په‌سه‌ند ده‌كات\n08:13 - 25/11/2021\nوه‌زاره‌تی ته‌ندروستی كه‌نه‌دا رایگه‌یاند، وه‌ك یه‌كه‌مین وڵات و به‌شێوه‌یه‌كی فه‌رمی، له‌سه‌ر بنه‌ما و توێژینه‌وه‌ی زانستی به‌كارهێنانی ڤاكسینی جۆنسن ئاند جۆنسنیان په‌سه‌ندكردوه تا بۆ هاوڵاتیانی سه‌روی 18 ساڵ په‌سه‌ند بكرێت.\nوه‌زاره‌تی ته‌ندروستی كه‌نه‌دا له‌ڕاگه‌یه‌ندراوێكدا بڵاویكردوه‌ته‌وه، "به هۆی كاریگه‌ریه باشه‌كان و ڕزگاركردنی گیانی هاوڵاتیانی وڵاته‌كه‌یان، له‌سه‌ر بنه‌مای زانست و ته‌ندروستی، بڕیاردراوه به په‌سه‌ندكردنی ڤاكسینی جۆنسن ئاند جۆنسن.\nبه شێوه‌یه‌كی فه‌رمی ڕێگایان داوه ده‌ست بكرێت به دابه‌شكردنی ڤاكسینی جۆنسن ئاند جۆنسن به‌سه‌ر ناوه‌نده ته‌ندروستییه‌كانی كه‌نه‌دا\nئه‌وه‌شی خسته‌وه‌ته‌ڕو، به شێوه‌یه‌كی فه‌رمی ڕێگایان داوه ده‌ست بكرێت به دابه‌شكردنی ڤاكسینی جۆنسن ئاند جۆنسن به‌سه‌ر ناوه‌نده ته‌ندروستییه‌كانی كه‌نه‌دا، تا بۆ هاوڵاتیان به‌كاربهێندرێت، به تایبه‌ت كه‌سانی ته‌مه‌ن سه‌روی 18 ساڵ.\nئه‌مڕۆ ڕۆژێكی تایبه‌ته بۆ ته‌واوی پزیشكان و كارمه‌ندانی جۆنسن ئاند جۆنسن\nله‌لای خۆشییه‌وه، پاول ستۆفێلس جێگری سه‌رۆكی لیژنه‌ی جێبه‌جێكار و سه‌رۆكی زانستی له كۆمپانیای جۆنسن ئاند جۆنسن ئه‌وه‌ی ئاشكراكردوه، "ئه‌مڕۆ ڕۆژێكی تایبه‌ته بۆ ته‌واوی پزیشكان و كارمه‌ندانی جۆنسن ئاند جۆنسن، به‌هۆی ئه‌وه‌ی كه‌نه‌دا وه‌ك یه‌كه‌مین وڵات به‌شێوه‌یه‌كی فه‌رمی ڤاكسینه‌كه‌ی ئێمه‌ی ناساند و ڕێگه‌ی به به‌كارهێنانی داوه، له‌و ڕوه‌شه‌وه، ته‌واوی هه‌وڵ خۆمان ده‌ده‌ین تا بتوانین به‌ر له‌م ڤایرۆسه نه‌گریسه بگرین".\nهه‌رچه‌نده، ئاماره‌كانی توشبون و مردن له كه‌نه‌دا له به‌رز و نزمبونه‌وه‌دان، به‌ڵام حكومه‌ت ده‌ستیكردوه به كوتانی ناچاری هاوڵاتیان به ڤاكسینه‌كانی فایزه‌ر، مۆدێرنا و ئه‌سترازینیكا، ئه‌مڕۆش به‌شێوه‌یه‌كی فه‌رمی به‌كارهێنانی ڤاكسینی جۆنسن ئاند جۆنسنی په‌سه‌ندكرد.\nكوتله‌ی عه‌زم: گه‌وره‌ترین هاوپه‌یمانێتی سوننه‌كان پێكده‌هێنین و حه‌لبوسیش ناكه‌ینه‌وه سه‌رۆكی په‌رله‌مان\nته‌ندروستی جیهانی: ڤایرۆسی ئۆمیكرۆن توشی ئه‌و كه‌سانه‌ش ده‌بێت كه پێشتر توشبوی كۆرۆنا بون و ڤاكسینیان وه‌رگرتوه


له ئاهه‌نگيگ هاوسه‌رگيرى له كوردستان ئيران 12 كه‌س كوشيان و 100 زه‌خمدار بوين\nشه‌فه‌ق نيوز/ له ئه‌نجام ته‌قينه‌وه‌ى بوتڵه غازيگ له هۆڵيگ هاوسه‌رگيرى له شار سه‌قز سه‌ر وه پاريزگاى كوردستان له خوه‌رئاواى ئيران، 12 كه‌س كوشيان و 100 كه‌سيش زه‌خمدار بوين، جوور ئه‌وه‌گ ته‌له‌فزيۆن فه‌رمى وڵاته‌گه ئاشكراى كرد.\nله‌ى باوه‌ته‌و، كه‌ناڵ "خه‌به‌ر" له زووان سه‌رچه‌وه‌يليگ ئه‌منى و پزيشكى له شار سه‌قز وت: دويه‌شه‌و له سه‌عا 10ى شه‌و بوتڵيگ غاز له هۆڵيگ هاوسه‌رگيرى ته‌قيه‌سه‌وه‌و 12 كه‌س كوشتگه‌و 100 كه‌س زه‌خمدار كردگه ك زوورميان مناڵن.\nلاى خوه‌ييشه‌و, حسێن وه‌ش ئقبال ياريده‌ده‌ر سياسى و ئه‌منى حاكم پاريزگاى كوردستان، ئه‌را ئاژانسه‌يل هه‌واڵه‌يل ئيرانى وت: شماره‌ى كوشياگه‌يل ره‌سيه‌سه 11 كه‌س و زه‌خمداره‌يليش 34 كه‌س له ئه‌نجامه‌يل به‌رايى بيجگه كه‌فتنه‌وه‌ى زه‌ره‌ده‌يل ماددى.


تەقینەوەی گوللـە خومپارەیەک گیانی هاووڵاتییەکی کوردی تەمەن ٣٧ ساڵەی ئەستاند\n10:53 - 27 رەشەمه 2719\nڕۆژی دووشەممە ٢٦ی ڕەشەمە، هاووڵاتییەکی کورد بە ناوی "کەیوان ئەعزەمی"، تەمەن ٣٧ ساڵ و خەڵکی گوندی "کلێنە"ی شاری سەرپێڵ زەهاو، لە ئەنجامی تەقینەوەی گوللـە خومپارەیەکی بەجێماو لە شەڕی ٨ ساڵەی عێراق و ئێران، بەهۆی قورسیی برینەکانیەوە گیانی لەدەست دا.\nئەو ڕووداوە، ڕۆژی یەکشەممە ٢٥ی ڕەشەمە ڕوویداوە و ئەو هاووڵاتییە بەهۆی قورسیی برینەکانیەوە لە نەخۆشخانە گیانی لەدەست داوە.\nدوای زیاتر لە ٣ دەیە لە کۆتاییهاتنی شەڕی ئێران و عێراق، ناوچە تەندراوەکان بە مین و کەرەستە تەقەمەنییەکان لە کوردستان، بە بەردەوامی گیانی هاووڵاتییان دەستێنێت و هەتا ئێستا حکوومەتی ئێران، پارەیەکی بۆ خاوێنکردنەوەی ناوچە ئالوودەبووەکان بە مین و کەرەستە تەقەمەنییەکان لە کوردستان تەرخان نەکردووە.


05:58 - 12/11/2020 276 جار خوێندراوەتەوە\nعوسمان سێدەری جێگری سەرۆكی لیژنەی كاروباری پێشمەرگە لە پەرلەمانی كوردستان، باس لە هەنگاوەكانی یەكخستنەوەی هێزی پێشمەرگەو جێبەجێكردنی پرۆژەی هاوپەیمانان بۆ یەكخستن و یەگرتنەوەی هێزی پێشمەرگە دەكات، پێی وایە ئەگەر هێزەكانی 70 و 80 یەكبگرن و ببن بە هێزێكی نیشتمانی ئەوكاتە هاوپەیمانان هەموو پێداویستییەكیان بۆ دابیندەكەن.\nلەم چاوپێكەوتنەیدا لەگەڵ"زەمەن"جێگری سەرۆكی لیژنەی كاروباری پێشمەرگە دەڵێت، هێزی پێشمەرگە ئیرادەیان ئەوەیە سوپایەكی یەگرتوو هەبێت و مۆركی حزبایەتیان پێوەنەمێنێت، بۆیە دەبێت یەكێتی و پارتی هەوڵەكانیان چڕبكەنەوە بۆ ئەوەی بتوانین ببینە خاوەنی هێزێكی نیشتمانی.\nزەمەن: چاكسازی و رێكخستنەوەی هێزەكانی پێشمەرگە بەكوێ گەیشتووە؟\nعوسمان سێدەری: چاكسازی و رێكخستنەوەی هێزەكانی پێشمەرگە قۆناغی باشی بڕیوە، هەر لەو چوارچێوەشدا ئەمریكا پێرێ 9ی مانگ، دوو لیوای وەزارەتی پێشمەرگەی پڕچەك كرد، كە دوو لیوای یەكخراوبوون و بەشێوەی مونەزەمتر یەكخرانەوە.\nزەمەن: پرۆژە 36 خاڵییەكەی هاوپەیمانان بۆ یەكخستنەوەی هێزی پێشمەرگە بە چی گەیشت؟\nعوسمان سێدەری: بەرێوەبەرایەتییەكی چاكسازی لە وەزارەتی پێشمەرگە دروستكراوەو پەیوەندی بەردەوامیان لەگەڵ هاوپەیمانان هەیە، قۆناغی باشیان بڕیوە، ئەوەی گرنگە پەرۆشی هاویمانانە بۆ یەكگرتنەوەی هێزەكانی 70 و 80 كە لە ئێمە پەرۆشترن، دیارە هەریەك لە هێزەكانی 70 و 80 لای خۆیانەوە تەشكیلكردنی هێزەكانیان، بەو ئومێدەی لە ئایندەدا یەكبگرنەوە.\nزەمەن: چەند خاڵی جێبەجێكراوە؟\nعوسمان سێدەری: پرۆژەكە چەند خاڵێكی پەیوەندی بە سوپای عێراقەوە هەیەو چەند خاڵێكی پەیوەندی بە هاوپەیمانانەوەیەو چەند خاڵێكیشی پەیوەندی بە ناوخۆمانەوە هەیە، دیارە ئەوەی گرنگە بۆئێمە ئەو خاڵانەن كە پەیوەندی بە ناوخۆمانەوەیە، یەكێ لەو خاڵانەی بڕیاری لێدراوە یەكخستنەوەی یەكەی ژمێریاری یەكەی 70 و 80 یە كە لە یاسای چاكسازیشدا هاتووە، لەگەڵ رێكخستنەوەی هێزەكانی 70 و 80 كە دەستیان پێكردووە، لیواكان كەمدەكرێنەوە فەوجەكان لە چوار فەوجەوە دەكرێن بە سێ فەوج.\nزەمەن: بەربەستەكانی بەردەم رێكخستنەوەی هێزی پێشمەرگە چییە؟\nعوسمان سێدەری: لابردنی بەربەستەكان پێویستی بە ئیرادەیەكی سیاسی یەكگرتوو هەیە لەلایەن پارتی و یەكێتییەوە، پێویستی بە پاڵپشتی زیاتر هەیە، هێزی پێشمەرگە ئیرادەیان ئەوەیە سوپایەكی یەگرتوو هەبێت و مۆركی حزبایەتیان پێوەنەمێنێت، بۆیە دەبێت یەكێتی و پارتی هەوڵەكانیان چڕبكەنەوە بۆ ئەوەی بتوانین بینە خاوەنی هێزێكی نیشتمانی.\nزەمەن: بۆچی یەكخستنەوەی هێزی پێشمەرگە بە خاوی دەڕوات؟\nعوسمان سێدەری: راستییەكە ئەوەیە زۆرجار پەیوەندی یەكێتی و پارتی گۆڕانی بەسەردا دێت حەملەی ئیعلامی لەسەر یەكتری دەكەن، ئەو كاتە دانیشتن دەكرێت و پەیوەندییەكان ئاسایین هەنگاوەكانی چاكسازی گەرموگوڕتر دەبێت، بەڵام نێوان یەكێتی و پارتی خراپ دەبێت خاوی لە پرۆژەی چاكسازیدا دروستدەبێت، بۆیە ئیرادەی سیاسی پێویستە.\nزەمەن: هەڵوێستی هاوپەیمانان چییە لەسەر یەكخستنەوەی هێزی پێشمەرگە؟\nعوسمان سێدەری: هاوپەیمانان لە ئێمە زیاتر پەرۆشن بە یەكخستن و یەكگرتنەوەی هێزی پێشمەرگە، ئەگەر ئێمە بەقەدەر ئەوان بە پەرۆش بوینایە بە دڵنیاییەوە ئێستا سوپایەكی یەكگرتوومان دەبوو.\nزەمەن: تەنها پەرۆشییە یان جەخت و فشاریش دەكەن؟\nعوسمان سێدەری: بەردەوام جەخت دەكەنەوە هاوكارییەكانیشیان بۆ هێزی پێشمەرگە بەشێكە لەو جەختكردنەوەیە، فشاریشیان هەیە بۆ یەكخستن و یەكگرتنی هێزی پێشمەرگە.\nزەمەن: ئەگەر هێزێكی پێشمەرگەی رێكخراو لە ژێر چەتری وەزارەتی پێشمەرگەدا هەبێت، پێتوایە هاوپەیمانان زیاتر دەستكراوە دەبن بۆ هاوكاری و پشتیوانیكردنی پێشمەرگە؟\nعوسمان سێدەری: ئەو لیوایانەی سەر بە وەزارەتی پێشمەرگەن، هاوپەیمانان هاوكاری زۆر باشیان پێشكەش كردوون، بە بۆچوونی ئێمە هێزەكانی 70 و 80 لە چوارچێوەی وەزارەتی پێشمەرگە رێكبخرێنەوە ئەوكاتە هاوپەیمانان دەستی هاوكارییەكانیان بۆ هێزی پێشمەرگە درێژدەكەن و پڕچەكیان دەكەن و لە هەمو روویەكەوە هاوكاریان دەبن.\nزەمەن: ئەو هێزانەی رێكدەخرێنەوە بەچی شێوەیەك دەبێت لە رووی هەیكەلی و فەرمان وەرگرتنەوە، ئایا یەكێتی و پارتی لەسەر ئەوە رێككەوتوون؟\nعوسمان سێدەری: ئەو لیوایانەی رێكدەخرێن لەرووی هەیكەلییەوە بەشێوەی تەشكیلەی "سولاسی" دەبێت واتە هەر لیوایەك لە چوار فەوجەوە دەكرێت بە سێ فەوج، هەر فەوجەو 650 كەس دەبن و لیوایەك لە سەرو دوو هەزار كەسەوە دەبێت، ژمارەی لیواكانیش كەمدەكرێنەوە بەشێوەیەكی مونەزەمی پێشكەوتوو، ئێستا یەكەی 70 و 80 دەستیان بە یەكخستنەوەكان كردووە، هەوڵەكان بۆئەوەیە دوای ئەوە هێزی پێشمەرگە بكرێت بەهێزێكی نیشتمانی سەربە وەزارەتی پێشمەرگە.\nزەمەن: رەخنەی زۆر لەسەر ژمارەی ئەو هێزانە هەیە، تائێستا ژمارەی دروستیان دیارنییە، ئێوە دەزانن ژمارەیان چەندە؟\nعوسمان سێدەری: حەقیقەتەن ژمارەكان بەرزونزمی تێدا هەیە، لەوانەیە هاوسەنگیش نەبێت 70 كەمتر و 80 زیاتر بێت، سستییەك لەوانەیە هەبێت لەو بابەتەدا، هێزەكانی پاسەوانی تایبەت بە حزبەكان و بەرپرسان كەمبرێتەوە كە لەوانەیە چەندین هەزار سەربە پاسەوانی لایەنە سیاسیەكان و حكومەی و بەرپرسان بن، ئەگەر ئەمانە رێكبخرێنەوە لەوانەیە سێ و چوار لیوای لێدروست بكرێت، بەرپرس هەیە بە فەوج و سریە پاسەوانی هەیە، ئەوەش یەكێكە لە بڕگەكانی یاسای چاكسازی كە پێویستە رێكبخرێتەوە.\nزەمەن: پێتان وایە ئەو چاكسازی و رێكخستنەوەی پێشمەرگە كۆتای بە بندیوار بهێنێت لەناو هێزەكانی پێشمەرگەدا؟\nعوسمان سێدەری: ئێمە بەو ئومێدەین بتوانێت كۆتایی پێبهێنێت، بندیوار ئەوانەن كە دەوام ناكەن كاتێك رێكدخرێنەوەو دەخرێنە دەوام و مەشقەوە ئەوكاتە توانیان دەوام بكەین نەشیان توانی وازدێنن.\nزەمەن: دوێنێ لەسەر دابەشكردنی دایبی و جلوبەرگ بەسەر كەس و كاری شەهیداندا نارەزای زۆر دروستبوو، قسەی ئێوەچیە؟\nعوسمان سێدەری: ئاگام لەو بابەتە نیە، بەڵام لەهەر حاڵەتێكدا هاوكاری لەهەر بوارێكدا بێت باشە لەوەی كە نەبێت، رەنگە رێكخراوێكی بیانی یان سەرمایەدارێك هاوكارییەكەی تەرخانكردبێت.\nزەمەن: بارودۆخی كەس و كاری شەهیدان چۆنە، ئایا بەوشێوەیە خراپە كە جلوبەرگ و دایبیان بەسەردا دابەشبكرێت؟\nعوسمان سێدەری: گوزەرانی كەس و كاری شەهیدان باش نییە، ئێمە نەمانتوانیوە وەكو پێویت خزمەتی كەس و كاری شەهیدان بكەین، هۆكارەكەی ئەوەیە كە خەڵكانێكی زۆر بەناوی شەهیدەوە تۆمار كراون كە شەهید نین و بە شەهید تۆماركراون، ئەمەش لە پرۆژەی چاكسازیدا هاتوە كە پاكسازی تێدا بكرێت ئەگەر ئەمە وەك خۆی جێبەجێبكرێت تەنها بەو پارەی بە چاكسازییەكە دەگەڕێتەوە دەتوانین خزمەتی كەس و كاری شەهیدان و خێزان و منداڵەكانیان بكەین.


بەخێرھاتی بۆ مایکرۆسۆفت To Do\nبەخێرھاتی بۆ مایکڕۆسۆفت To Do\nمایکرۆسۆفت To Do لیستێکی سادە و زیرەکی ئەندامدانی ئەرکەکانە کە یارمەتیت دەدات ھەموو ئەرکەکانت لە یەک شوێندا بەڕێوە ببەی. دەتوانی لەماوەی ڕۆژەکەدا کار لەسەر ئەرکەکانت بکەی لە ڕۆژەکەمدا (My Day) و ژمارەیەک لیستی دیکە دروست بکەیت بۆ ڕێکخستنی کار، خواردن کڕین، گەشت، بازاڕکردن، فیلمەکانت بۆ سەیر کردن - بیرۆکەکە تێدەگەی!\nلە ھەر لیستێکدا دەتوانیت ئەوەندەی حەز بکەیت ئەرک زیاد بکەی. ھەموو شتێک لەسەر ڕێچکە بێڵیەوە بە دانانی وادەی دیاریکراو و بیرھێنەرەوە بۆ ھەر ئەرکێک و بە دەستپێکردن بە گرنگترین ئەرکەکان. ھەنگاوەکان بەکاربێنە بۆ بەشکردنی ئەرکە گەورەکان بۆ پارچەی شیاوتر بۆ بەڕێوەبردن و تێبینیەکان بەکاربێنە بۆ تۆمار کردنی وردەکاری زیادە. لەبەرئەوەی ھەموو ئەرکەکانت لە ڕاژەکارەکانی (سێرڤەر) ئاڵوگۆڕی سەرھێڵدا ھەڵگیراون، ئەوا بەشێوەی خۆکار لە ئەرکەکانی ئاوتلوکیشدا (Outlook) دەردەکەون.


پاش ئەوەی لە سنووری قەزای خانەقین گرژی لەنێوان ھێزەکانی پێشمەرگە و ھێزە عێراقییەکان دروست بوو، ئەمینداری وەزارەتی پێشمەرگە دەڵێت، هێزە عێراقییەکە کشاونەتەوە و هیچ هێزێک لەو سنورە نەماوە، دەشڵێت، پێش کۆتایی ئەم مانگە لەگەڵ بەغدا گفتوگۆ دەکەن بۆ پڕکردنەوەی بۆشاییە ئەمنییەکانی ئەو ناوچانە.\nجەبار یاوەر، ئەمینداری وەزارەتی پێشمەرگەی حکومەتی هەرێمی کوردستان بە ناس کوردی ڕاگەیاند: "هیچ کێشەیەکی ئەوتۆ لەنێوان پێشمەرگە و سوپای عێراق لە هیچ ناوچەیەک ڕووینەداوە و تەنها ئەوە بووە کە بەبێ ئاگاداری ئێمە هێزێکی عێراقی ئۆپەراسیۆنێکیان لەو ناوچەیە ئەنجامداوە، ئێمەش هێزەکانمان خستە حاڵەتی ئامادەباشییەوە، چونکە ئاگادار نەکرابووینەوە."\nوتیشی: "هێزەکە عێراقییەکە کشاونەتەوە و لەئێستادا هیچ هێزێکیان لەو ناوچەیە نەماوە و کارەکانیان کاتی بووە و تەواو بووە."\nئەمینداری وەزارەتی پێشمەرگە ئاماژەی بەوەشکرد:"بۆ پاراستنی ئەمنییەتی ئەو ناوچانە بە هاوبەشی گفتوگۆمان لەگەڵ وەزارەتی بەرگریی عێراق کردووە و پێش کۆتایی ئەم مانگەش دووبارە کۆدەبینەوە بۆ ئەوەی بگەینە ڕێککەوتنێک لەوبارەیەوە."\nلەچەند ڕۆژی ڕابردوودا، جموجوڵی هێزە عێراقییەکان لەسنوری ناوچە کوردستانییەکانی دەرەوەی ئیدارەی هەرێم دەستیپێکرد و ئەوەش کاردانەوەی جیاوازی لێکەوتەوە.\nبۆشاییە ئەمنییەکان لەو ناوچانە، کێشەی گەورەی بۆ هاووڵاتیان دروست کردووە و بەردەوام لە ترس و دڵەڕاوکێدان، ئەوەش بەهۆی جموجوڵەکانی پاشماوەکانی داعش و دروستکردنی مەترسی لەسەر ژیانی هاووڵاتیان.\n2020.08.04 - 21:25\n2020.08.03 - 11:50\nوەزارەتی پەیوەندییەكان: قاچاخچییانى ئینتەرنێت ڕەوانەی دادگا دەکرێن\n2020.07.30 - 13:04\nلێدوانی پنتاگۆن لەبارەى هێرشەکەى شەوی ڕابردوو بۆسەر هێزەکانی لە دیوانیە\n2020.07.12 - 09:14\nشوانکارێکی مێردمنداڵ لە باڵەکایەتی بە تەقەی سوپای پاسداران بریندار کرا\n2020.07.03 - 19:10


مێژوی ئەمڕۆ Nov 30, 2019\n- لە رۆژى 30/11/1667 جۆناسان سویفت (Jonathan Swift)، ئەدیبى ئیرلەندى لە شارى دبلن لە دایکبووە، لە رۆژى 19/10/1745 لە تەمەنى (77) ساڵى لە شارى دبلن لە ئیرلەندا کۆچى دوایى کردووە.\n- لە رۆژى 30/11/1817 تیودۆر مومسن (Theodor Mommsen)، نوسەرى ئەڵمانى لە شارى گاردینگ لە دایکبووە، لە رۆژى 1/11/1903 لە تەمەنى (85) ساڵى لە شارى بەرلین کۆچى دوایى کردووە، لە ساڵى 1902 خەڵاتى نۆبڵى ئەدەبى وەرگرتووە.\n- لە رۆژى 30/11/1835 مارک تۆین (Mark Twain)، رۆماننوسى ئەمەریکى لە شارى فلۆریدا لى ویلایەت میزورى لە دایکبووە، لە رۆژى 21/4/1910 لە تەمەنى (74) ساڵى بە جەڵتەى دڵ لە شارى ریدینگ کۆچى دوایى کردووە.\n- لە رۆژى 30/11/1874 ونستۆن چەرچڵ، نیگارکێش و نوسەر و سیایى لە شارى ئۆکسفۆرد لە دایکبووە، لە رۆژى 24/1/1965 لە تەمەنى (90) ساڵى بە جەڵتەى مێشک لە شارى لەندە کۆچى دوایى کردووە، لە ساڵى 1953 خەڵاتى نۆبڵى ئەدەبى وەرگرتووە، لە رۆژى 26/10/1951 تاکو 6/4/1955 سەرۆکى ئەنجومەنى وەزیرانى شانشینى بەریتانى بووە.\n- لە رۆژى 30/11/1900 ئۆسکار وایلد (Oscar Wilde)، رۆماننوس و شاعیر و نوسەرى شانۆى ئیرلەندى لە شارى پاریس بە نەخۆشى کۆچى دوایى کردووە، لە رۆژى 16/10/1854 لە شارى دبلن لە دایکبووە.\n- لە 30/11/1906 ریاز سەنابتى (ریاز محەمەد سەنابتى) موزیکیان و ئاوازدانەرى میسرى لە شارى دەمیات لە میسر لە دایکبووە، لە رۆژى 10/9/1981 لە تەمەنى (74) ساڵى لە میسر کۆچى دوایى کردووە، بۆیەکەمجار لە ساڵى 1928 بەشدارى لە کارى هونەرىدا کردووە، بەیەکێک لە بەناوبانگترین مۆسیقارى عەرەبى دادەنرێت، کە ئامێرى (عود)ى ژەنیووە. پەیوەندیەکى بەهێزى هەبووە لەگەڵ هونەرمەندە عەرەبەکان لە سەرووى هەمووشیان ئوم کەلسوم.\n- لە رۆژى 30/11/1965 کامل شناوى، شاعیرى میسرى لە تەمەنى (56) ساڵى لە شارى قاهیرە کۆچى دوایى کردووە، لە رۆژى 7/12/1908 لە شارى دقهلیە لە دایکبووە.\n- لە رۆژى 30/11/2012 محەمەد شێخ نەجیب، دەرهێنەر و ئەکتەرى سورى لە تەمەنى (59) ساڵى بە نەخۆشى شێرپەنجە لە شارى بەیروت لە ولبنان کۆچى دوایى کردووە، لە ساڵى 1953 لە شارى دیمەشق لە سوریا لە دایکبووە، لە ساڵى 1969 تاکو ساڵى 2011 بەشدارى لە کارى هونەریدا کردووە.\n- لە رۆژى 30/11/2013 پول واکەر (Paul Walker) پول ولیام واکەر، ئه‌کته‌ری ئه‌مریکی لە تەمەنى (40) ساڵى لە شارى سانتا کلاریتا لە ویلایەتى کالیفۆرنیا لە ئەمەریکا بەڕووداوى ئۆتۆمبێلکۆچى دوایى کردووە، لە رۆژى 12/9/1973 لە شارى غلیندیلى ویلایەتى کالیفۆرنیاى ئەمەریکا لە دایکبووە، لە ساڵى 1985 تا ساڵى 2013 کارى هونەرى ئەنجامداوە.\n- لە رۆژى 30/11/2014 رەزوا عاشور، رۆماننوس و رەخنەگرى ئەدەبى میسرى لە تەمەنى (68) ساڵى لە شارى قاهیرە کۆچى دوایى کردووە، لە رۆژى 26/5/1946 لە شارى قاهیرە لە دایکبووە.\n- لە رۆژى 30/11/2015 شیگیرۆ میزۆکى، نیگارکێشى مانگا/ یابانى لە تەمەنى (93) ساڵى بە نەخۆشى لە میتاکاى شارى تۆکیۆ کۆچى دوایى کردووە، لە رۆژى 8/3/1922 لە شارى ئۆساکا لە دایکبووە.\nئەم بابەتە 98 جار خوێندراوەتەوە


سەرۆكی هەرێمی كوردستان پێشوازی لە جێگری سەرۆك كۆماری عێراق دەكات\nئەمڕۆ چوارشەممە 12ـی 11ـی 2014 لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە د. ئەیاد عەلاوی جێگری سەرۆك كۆماری عێراق كرد.\nلە دیدارەكەدا بارودۆخی ئەمنی و سیاسیی عێراق و ناوچەكە و هەڕەشەی تیرۆریستان و سەركەوتنەكانی ئەم دواییەی هێزەكانی پێشمەرگە لە بەرەكانی شەڕی دژی تیرۆریستانی داعش خرایە بەر باس و گفتوگۆ.\nهەر لەم دیدارەدا پڕۆسەی سیاسیی عێراق و پەیوەندییەكانی نێوان هەرێم و بەغدا تاوتوێ كرا و جەخت لەوە كرایەوە كە بۆ سەرخستنی پڕۆسەی سیاسی پێویستە هەموو لایەك پابەندی دەستوور و ڕێككەوتنی نێوان لایەنە سیاسییەكان بن.\nلەم كۆبوونەوەیەدا هەردوولا لەسەر ئەوە هاوڕابوون كە سەركەوتنی پڕۆسەی سیاسیی عێراق یارمەتیدەرە بۆ ئەوەی تیرۆریستانی داعش زووتر تێكبشكێندرێن.\nسەرۆك بارزانی پێشوازی لە عادل عەبدولمەهدی دەكات\nئەمڕۆ پێنجشەممە 13ـی 11ـی 2014 لە سەلاحەدین، بەڕێز مەسعود بارزانی سەرۆکی هەرێمی کوردستان پێشوازی لە بەڕێز عادل عەبدولمەهدی وەزیری نەوتی عێراق كرد.\nله دیدارەكەدا، سەرەتا وەزیری نەوتی عێراق خۆشحاڵیی خۆی بۆ ڕەخسانی دەرفەتی ئەو دیدارە دەربڕی و دەستخۆشی لە هێزی پێشمەرگەی کوردستان کرد بۆ ئەو سەرکەوتنە گەورانەی لە بەرەکانی شەڕ دژی تیرۆریستان وەدەستیان هێناوە و هیوای خواست بە زووترین کات تیرۆریستان لە هەموو عێراق تێکبشکێندرێن و ئارامی بۆ وڵات بگەڕێتەوە.\nلە بەرانبەردا سەرۆک بارزانی پیرۆزبایی لە بەڕێز عادل عەبدولمەهدی کرد بەبۆنەی وەرگرتنی پۆستی وەزیری نەوتی عێراقی فیدراڵ و هیوای سەرکەوتنی بۆ خواست. سەبارەت بە بەرەکانی ڕووبەڕووبوونەوە لەگەڵ تیرۆریستانیش سەرۆک بارزانی تەئکیدی کردەوە کە تیرۆریستان لە بەرانبەر پێشمەرگەی کوردستان خۆیان پێ ڕاناگیرێ و هیچ بستێک لەخاکی کوردستان لەژێر دەستیاندا نامێنێتەوە و ئازاد دەکرێن، هیواشی خواست بە زووترین کات بە هەماهەنگی و هاوکاریی هەموولایەک تیرۆریستان لە هەموو شوێنێک تێکبشکێندرێن و بۆ ئەوەش پێویستە هەنگاوی کردەیی بۆ سەرخستنی پرۆسەی سیاسیی بگیرێتەبەر، چونکە ئەوە تێکشکاندنی تیرۆریستانی داعش ئاسانتر دەکات.\nهەر لە دیدارەکەدا وەزیری نەوتی عێراق ڕۆشنایی خستە سەر پەیوەندییەکانی نێوان هەرێمی کوردستان و بەغدا لە بواری وزە و سیاسەتی نوێی عێراقی لە بواری نەوت بۆ سەرۆک بارزانی ڕوون کردەوە و بە وردی باسی ڕەوشی ئابووری و سیاسیی عێراقی کرد.\nله‌م رووه‌وه سەرۆک بارزانی هیوای خواست بەرنامەی کاری وەزیری نەوتی عێراق هەنگاوێک بێت بۆ چارەسەری کێشەکانی نێوان هەرێم و بەغدا لەبواری وزەدا. هەردوولایش ته‌ئكیدیان له سه‌ر گرنگیی چالاككردنی دیالۆگی بنیاتنه‌ری نێوان لایه‌نه‌كان كرده‌وه به مه‌به‌ستی دۆزینه‌وه‌ی رێگه چاره‌ی ریشه‌یی بۆ سه‌رجه‌م كێشه‌كان به پشت به‌ستن به ده‌ستوور و ئه‌نجامی رێككه‌وتنه‌كانی نێوان هێز و لایه‌نه عیراقییه‌كان و شه‌راكه‌تی راسته‌قینه له بنیاتنانی وڵات و سه‌رخستنی پرۆسه‌ی سیاسی و دیموكراتی له ته‌واوی عێراقدا.\nسەرۆكی هەرێمی كوردستان پێشوازی لە سەرۆكی شارەوانیی ئاگری دەكات\nئەمڕۆ پێنجشەممە 13ـی 11ـی 2014 لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە سری ساكیك سەرۆكی شارەوانیی ئاگری كرد.\nلە دیدارەكەدا كە فواد حوسێن سەرۆكی دیوانی سەرۆكایەتیی هەرێم ئامادەی بوو سەرۆكی شارەوانیی ئاگری سوپاسی سەرۆك بارزانی كرد بۆ ڕەخساندنی ئەم دیدارە و وێڕای ئاماژەدان بە پێشڤەچوونی دۆزی كورد لە باكوور جەختی لەوە كردەوە كە ڕێكاری ئاشتی و كاری سیاسی دۆزی كورد بەهێزتر دەكات. هەروەها سوپاسی سەرۆك بارزانی و هەرێمی كوردستانی كرد بۆ یارمەتیدانی ڕۆژئاوا و كۆبانێ و ڕایگەیاند كە چوونی پێشمەرگە بۆ یارمەتیدانی خوشك و براكانی لە كۆبانێ هەنگاوێكی مێژوویی بوو و دڵی هەموو كوردێكی لە جیهان شاد كرد. سەرۆكی شارەوانیی ئاگری ڕۆڵی سەرۆك بارزانیی لە یارمەتیدانی دۆزی كورد و پڕۆسەی ئاشتی لە باكوور و هەروەها هەوڵدان بۆ یەكگرتنی لایەنە كوردییەكانی ڕۆژئاوا بەرز نرخاند. سەرۆكی شارەوانیی ئاگری داوایشی لە سەرۆك بارزانی كرد كە هەموو لایەك هەوڵەكانیان بخەنە گەڕ بۆ بەستنی كۆنگرەی نەتەوەیی.\nلە بەرانبەردا سەرۆك بارزانی بەخێرهاتنی سەرۆكی شارەوانیی ئاگری كرد و خۆشحاڵیی خۆیشی نیشاندا لەوەی دۆزی كورد بە ڕێكاری ئاشتییانە لە توركیا بەرەو پێشەوە چووە و ئەوەی خستەڕوو كە لە توركیا هەنگاوی باش بۆ كرانەوە و چارەسەری كێشەی كورد نراوە. سەرۆك بارزانی لەبارەی خەباتی گەلی كورد ئاماژەی بەوەدا كە خەباتی چەكداریی گەلی كورد لەپێناو بەرگریكردن لە مانەوە و پاراستنی ناسنامە بووە. ئێستا كە كورد توانی بە خەبات و كۆڵنەدانی خۆی ناسنامەی خۆی بپارێزێ پێویستە لەڕێی سیاسی و بەهۆی ئاشتییەوە مافەكانی مسۆگەر بكات. سەرۆك بارزانی لە درێژەی قسەكانیدا جەختی لەوە كردەوە كە لە ئاشتیدا دەستكەوتی مەزنتر بەدی دێن و بۆ سەرخستنی ئاشتیش دەبێ هەموو لایەك پشوودرێژ بین و دەبێ هاوكاری ئەو كەسانە بین كە دەرفەت بۆ ئاشتی دروست دەكەن. هەروەها نابێ بیانوو بدەینە دەست شۆڤینی و فاشیستەكان بۆ ئەوەی لە ناوچەكەدا شەڕی نێوان نەتەوەكان هەڵبگیرسێنن. لەگەڵ ئەوەیشدا گەلی كورد تەعەدا لە كەس قبوول ناكات و لە بەرانبەر زوڵم و داگیركاریدا بەرگری لەخۆی دەكات.\nسەرۆك بارزانی بەرانبەر بە ئاییندەی گەلی كورد گەشبینیی خۆی نیشاندا و ڕایگەیاند كە ئێستا گەلی كورد لە ئاستی جیهانیدا ناوبانگێكی زۆر باشی هەیە. كورد هەر لە كۆبانێ هەتا خانەقین بە ئیمكانیاتی كەم توانی بەرانبەر تیرۆریستان بوەستێ و تێكیانبشكێنێت. لەبارەی چوونی پێشمەرگە بۆ كۆبانێ هێمای بەوەدا كە چوونی پێشمەرگە بۆ یارمەتیدانی كۆبانێ هەستی نەتەوەیی كوردانی بەرز كردەوە و یەكگرتوویی كوردی بەهێزتر كرد و ئەوەیشی دووپات كردەوە كە هێزی ئێمە لە یەكگرتووییماندایە و ئەگەر بمانەوێ گەلێكی ئازاد بین دەبێ یەكبگرین.\nلەبارەی ڕۆژئاوای كوردستانیش سەرۆك بارزانی ئەوەی بۆ سەرۆكی شارەوانیی ئاگری باس كرد كە جیوگرافیای ڕۆژئاوا و دووربوونی ناوچە كوردییەكان لە یەكتر وا دەخوازێ كە هەموو هێز و لایەنەكان لەگەڵ یەكتر بن. هەر لە سەرەتای قەیرانی سووریا بە كوردانی ڕۆژئاوامان ڕاگەیاند كە بەیەكەوە بن و نەبنە دوو بەرە و هەر بڕیارێك كە ئێوە بیدەن ئێمە پاڵپشتیتان دەكەین. سەرۆك بارزانی ئەوەیشی خستەڕوو كە لە دوای هێرشی تیرۆریستان بۆ سەر ڕۆژئاوا چۆن پاڵپشتی پێشمەرگە بووین ئەوەهایش هاوكار و پاڵپشتی ڕۆژئاوا بووین.\nلە بەشێكی دیكەی قسەكانیدا سەرۆك بارزانی جەختی لەسەر پێویستیی بەستنی كۆنگرەی نەتەوەیی كردەوە.\nسەرۆكی هەرێمی كوردستان پێشوازی لە كونسوڵی گشتیی چین لە هەولێر كرد\nئەمڕۆ پێنجشەممە 13ـی 11ـی 2014 لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە تان بانگلین كونسوڵی گشتیی چین و شاندێكی یاوەری كرد.\nلە دیدارەكەدا كونسوڵی گشتیی چین سوپاسی سەرۆك بارزانی كرد بۆ ڕەخساندنی ئەم دیدارە و ئامادەیی وڵاتەكەی نیشاندا بۆ فراوانكردنی پەیوەندییەكانی نێوان چین و هەرێمی كوردستان. كونسوڵی گشتیی چین جەختی لەوەیش كردەوە كە بەهێزتربوونی پەیوەندیی ئابووری و فەرهەنگی و سیاسی، دەبێتە هۆی بەرزتر بوونی ئاستی دۆستایەتیی نێوان گەلی كوردستان و گەلی چین. هەروەها هیوایشی خواست كە شاند و بەرپرسانی هەردوو لا بۆ بەهێزكردنی پەیوەندییەكان سەردانی یەكتر بكەن. كونسوڵی گشتیی چین هیوایشی خواست هەرێمی كوردستان لە ئاییندەدا سوود لە ئەزموونەكانی وڵاتەكەی لە بوارە جیاجیاكان وەربگرێ.\nلە بەرانبەردا سەرۆك بارزانی بەخێرهاتنی شاندی میوانی كرد و وێڕای ئاماژەدان بە پێگەی سیاسی و ئابووریی چین و هەروەها شارستانییەتی ئەم وڵاتە، بڕیاری كردنەوەی كونسوڵخانەی وڵاتی چینی لە هەولێر بەرز نرخاند و بە سەرەتایەكی باشی لە قەڵەم دا بۆ پێشڤەچوونی پەیوەندییەكانی نێوان هەردوولا.\nسەرۆك بارزانی پێشوازیشی لە فراوانكردنی پەیوەندییەكانی نێوان هەرێمی كوردستان و چین كرد و ئاماژەی بەوەدا كە لە زۆر بواردا بۆ هەرێمی كوردستان و چین دەرفەتی كاری هاوبەش و هاوكاری هەیە.\nسەرۆكی هەرێمی كوردستان پێشوازی لە كونسوڵی نوێی ئەڵمانیا لە هەولێر دەكات\nئەمڕۆ یەكشەممە 9ـی 11ـی 2014 لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە گیۆرگ ئێنزوایلەر كونسوڵی نوێی وڵاتی ئەڵمانیا لە شاری هەولێر كرد.\nلە دیدارەكەدا كە بە بۆنەی دەستبەكاربوون و خۆناساندن سەردانی سەرۆك بارزانی كردبوو، كونسوڵی نوێی ئەڵمانیا سوپاسی سەرۆك بارزانیی كرد بۆ ڕەخساندنی دەرفەتی دیدارەكە و ڕایگەیاند كە زۆر ئاسوودە و خۆشحاڵە لە شاری هەولێر نوێنەرایەتیی وڵاتەكەی دەكات. هەروەها ئاماژەیشی بەوەدا كە سەردانی چەندین شاندی باڵای ئەڵمانی بۆ كوردستان لە ماوەی ڕابردوودا نیشانەی ئەوەیە كە هەرێمی كوردستان جێگەی بایەخی وڵاتەكەیەتی. كونسوڵی نوێی ئەڵمانیا ئەوەیشی دووپات كردەوە كە ئەڵمانیا بەردەوام دەبێت لە پێشكەشكردنی یارمەتیی سەربازی بۆ هێزەكانی پێشمەرگە و هەروەها هاوكاریكردنی هەرێم بۆ حەواندنەوەی ئاوارەكان. كونسوڵی نوێی ئەڵمانیا هیوای ئەوەی خواست كە پەیوەندییەكانی نێوان هەردوولا لە هەموو بوارەكان پێشكەوتنی زیاتر بە خۆیەوە ببینێت.\nلە بەرانبەردا سەرۆك بارزانی بەخێرهاتنی كونسوڵی نوێی ئەڵمانیای كرد و هیوای سەركەوتنی لە ئەرك و كارەكانی بۆ خواست و سوپاسی حكوومەت و گەلی ئەڵمانیاشی كرد كە لە شەڕی دژی تیرۆریستاندا هاوكاریی هەرێمی كوردستانیان كردووە و جەختیشی لەوە كردەوە كە هاوكارییەكانی ئەڵمانیا كاریگەرییەكی باشی لە بەرەكانی شەڕدا هەبووە.\nهەر لەم دیدارەدا بارودۆخی سیاسیی و ئەمنیی ناوچەكە و پەیوەندییەكانی هەرێم و بەغدا و هەڕەشەكانی تیرۆریستان و باری گوزەرانی ئاوارەكان خرایە بەر باس و گفتوگۆ و، سەرۆك بارزانی لەبارەی چارەسەركردنی گرفتی ئاوارەكان ئەوەی دووپات كردەوە كە چارەسەری بنەڕەتیی كێشەی ئاوارەكان ئازادكردنی ناوچەكانیان و گەڕانەوەی خەڵكە بۆ سەر ماڵ و حاڵی خۆیان.\nسەرۆكی هەرێمی كوردستان پێشوازی لە سەرۆكی ئەركانی سوپای ئیتاڵیا دەكات\nئەمڕۆ دووشەممە 10ـی 11ـی 2014 لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە ئەدمیراڵ لویگی بینێڵی مانتێڵی سەرۆكی ئەركانی سوپای ئیتاڵیا و شاندێكی یاوەری كرد كە لە ژمارەیەك پلەدار و ڕاوێژكاری سەربازیی سوپای ئیتاڵیا پێكهاتبوون.\nلە دیدارەكەدا سەرۆكی ئەركانی سوپای ئیتاڵیا سوپاسی سەرۆك بارزانی كرد بۆ ڕەخساندنی ئەم دیدارە و ئەو پێشوازییەی لێی كراوە و وێڕای ئاماژەدان بە پەیوەندییەكانی نێوان هەرێمی كوردستان و ئیتاڵیا ئەوەی خستەڕوو كە لە وڵاتەكەی سۆزێكی تایبەتی بەرانبەر گەلی كوردستان هەیە. هەروەها دەستخۆشی لە سەرۆك بارزانی و هێزی پێشمەرگە كرد كە بەرگریی لە پێكهاتە نەتەوەیی و ئایینییەكان دەكەن و هێمای بەوەدا كە ئیتاڵیا بە شانازییەوە سەیری ڕۆڵی بوێرانەی پێشمەرگە دەكات و جەختیشی لەوە كردەوە كە ئەوەی پێشمەرگە لەبەرانبەر تیرۆریستاندا كردوویەتی كارێكی گەورە و دەستكەوتێكی مەزنە.\nلەبارەی پاڵپشتیكردنی هێزەكانی پێشمەرگەی كوردستانیش سەرۆكی ئەركانی سوپای ئیتاڵیا ڕایگەیاند كە وڵاتەكەی بەردەوام دەبێت لە هاوكاریكردنی پێشمەرگە و كار بۆ دابینكردنی چەكی باشتر و مەشقپێكردنی پێشمەرگە لە ئیتاڵیا و هەروەها كردنەوەی بنكەیەكی مەشقپێكردن لە كوردستان دەكات.\nسەرۆكی ئەركانی سوپای ئیتاڵیا ئەوەیشی باسكرد كە لەپێناو بەهێزتركردنی هێزەكانی عێراقی ئیتاڵیا ئامادەیە هاوكاری و مەشق و ڕاهێنان پێشكەشی سوپای عێراقیش بكات. لەدرێژەی قسەكانیدا سەرۆكی ئەركانی سوپای ئیتاڵیا بە پێویستیشی زانی كە وڵاتانی ئەوروپایی ڕێوشوێنی گونجاو بگرنەبەر بۆ ئەوەی ئەوە گەنجانەی لەگەڵ گڕووپە تیرۆریستییەكان تێكەڵ بوونە نەتوانن بگەنە ناوچەی ڕۆژهەڵاتی ناوەڕاست و هاوكاری تیرۆریستان بن.\nلەبەرانبەردا سەرۆك بارزانی بە گەرمی بەخێرهاتنی سەرۆكی ئەركانی سوپای ئیتاڵیا و شاندی یاوەری كرد و جەختی لە دۆستایەتیی قووڵی گەلی كوردستان و ئیتاڵیای كردەوە و سوپاسی حكوومەت و گەلی ئیتاڵیاشی كرد كە لە كاتی تەنگانەدا پاڵپشتیی خۆیان بۆ گەلی كوردستان ڕاگەیاند و هاوكاری هێزی پێشمەرگەی كوردستان بوون.\nسەرۆك بارزانی ئاماژەی بە شەڕی تیرۆریستانی داعش دا و ئەوەی خستەڕوو كە گەلەكەمان هەر لە كۆبانێ هەتا خانەقین ڕووبەڕووی ترسناكترین ڕێكخراوی تیرۆریستیی بووەتەوە كە ئیمكانیاتی دەوڵەتێكی هەیە و چەكی دوو دەوڵەتیشی كەوتۆتە دەست. سەرۆك بارزانی هێمایشی بەوەدا كە پاراستنی پێكهاتە نەتەوەیی و ئایینییەكان ئەركێكی مرۆڤی و نیشتیمانیی ئێمەیە و شانازیشیە كە ئێمە لە جیاتی هەموو جیهانی ئازاد شەڕی تیرۆریستان دەكەین.\nلە درێژەی قسەكانیدا سەرۆك بارزانی بارودۆخی مەیدانیی بەرەكانی شەڕی خستەڕوو و ڕایگەیاند كە هێزی پێشمەرگە توانی هێرشی تیرۆریستان ڕابگرێت و خۆی بكەوێتە هەڵوێستی هێرشبردن و زەبری كوشندەی لە تیرۆریستانی داعش وەشاند. سەرۆك بارزانی ئەوەیشی بۆ شاندی میوان شی كردەوە كە تیرۆر هەڕەشەیە بۆ هەموو گەل و نەتەوەیەك بۆیە ڕووبەڕووبوونەوەی تیرۆریستان و لەناوبردنیان هەوڵێكی هەمەلایەنەی پێویستە. سەرۆك بارزانی داهاتووی تیرۆریستانی داعشی بە دۆڕاو و وەك دیاردەیەكی كاتی وەسف كرد و جەختی لەوە كردەوە كە دواجار هاووڵاتیان و دانیشتوانی ناوچەكە لەدژی تیرۆریستان ڕادەپەڕن چونكە تیرۆریستان ئازادیی خەڵكیان زەوت كردووە و خەڵك قەبووڵ ناكات هێزێك ئازادییان لێ بستێنێت.\nشایانی باسە لەم دیدارەدا فواد حوسێن سەرۆكی دیوانی سەرۆكایەتیی هەرێمی كوردستان و مستەفا سەید قادر وەزیری پێشمەرگە و بابەكر زێباری سوپاسالاری عێراق و فەریق روكن تەیار ئەنوەر حەمەدئەمین فەرماندەی ھێزە ئاسمانییەكانی عێراق و فەلاح مستەفا بەرپرسی فەرمانگەی پەیوەندییەكانی هەرێم و جەعفەر شێخ مستەفا و فەریق شێروان و جەبار یاوەر ئەندامانی فەرماندەیی گشتیی هێزەكانی پاراستنی هەرێمی كوردستان ئامادە بوون.\nسەرۆك بارزانی هێزەكانی پێشمەرگەی لە هەردوومیحوەری مەخموور و گوێڕ بەسەر کردەوە\nبە مەبەستی بەسەركردنەوەی بەرەكانی شەڕ و هەڵسەنگاندنی مەیدانیی دۆخ و گوزەرانی پێشمەرگە و لەنزیكەوە ئاگاداربوون لە ئامادەكاری و ئەو ڕێوشوێنە سەربازییانەی كە لە لایەن هێزەكانی پێشمەرگەوە بۆ بەرگریكردن و هێرشبردن لەدژی تیرۆریستان گیراونەتەبەر، ئەمڕۆ پێنجشەممە ٦ـی ١١ـی ٢٠١٤ بەڕێز مەسعود بارزانی سەرۆکی هەرێمی کوردستان هێڵەكانی پێشەوەی بەرەكانی ڕووبەڕووبوونەوەی هێزەكانی پێشمەرگەی لەدژی تیرۆریستان لە هەردوو میحوەری مەخموور و گوێڕ بەسەرکردەوە.\nلەم سەردانەدا کە هەریەک لە بەڕێزان مستەفا سەید قادر وەزیری پێشمەرگە و فەریق جەبار یاوەر و فەریق شێروان عەبدولڕەحمان یاوەری سەرۆک بارزانی بوون، لەلایەن بەڕێز سیروان بارزانی سەرپەرشتیاری هەردوو میحوەرەکە و بەڕێزان قادر قادر بەرپرسی میحوەری گوێڕ و نەجات عەلی بەرپرسی میحوەری مەخموور، پێشوازییان لێ کرا. دواتر سەرۆک بارزانی لەنزیكەوە سەنگەرەكانی پێشمەرگەی لە میحوەری گوێڕ بەسەر كردەوە و لەگەڵ پێشمەرگەكان دوا. فەرماندە و پێشمەرگەکانی میحوەری گوێڕ وێڕای دەربڕینی خۆشحاڵییان کە جارێکی تر سەرۆک بارزانی لەسەنگەرەکانی پێشەوەی پێشمەرگە دەبینن، بەڕێزیان لە لە چۆنییەتیی ئامادەكارییەكانی پێشمەرگە بۆ ڕووبەڕووبوونەوە و هێرشكردن بۆ سەر تیرۆریستان ئاگادار كردەوە و باسی ئەو سەرکەوتنانە کرا کە دوای ئازادکردنی گوێڕ، گوندەکانی زممارە عەبدوڵڵا و زممارەسابیر و تەلخێم و بنکەکانی سەر چیای قەرەچوخ و چەندین شوێنی گرینگی تر ئازادکراون. سەرۆک بارزانی دەستخۆشیی ئەو سەرکەوتنانەی لە هێزی پێشمەرگە کرد و سوپاسی خۆڕاگرییانی كرد و داوای لێ كردن بە وریایی و چاوكراوەیی سەنگەرەكانیان و خاكی كوردستان بپارێزن.\nدواتریش سەرۆک بارزانی سەردانی میحوەری مەخمووری کرد و سەنگەرەکانی پێشمەرگەی لە هێڵەكانی پێشەوە بەسەرکردەوە. لەو سەردانەیشدا بە وردی باسی ئامادەکارییەکانی پێشمەرگە و ئەو سەرکەوتنانەیش کرا کە دوای ئازادکردنی مەخموور لەو میحوەرە وەدەست هاتوون و جگە لە گوندەکانی ڕواڵە و گلگامێشە و گرەسۆر و سیرمە و پونگینە، ناحیەی باقرت و حەڤدە گوندی سەربەو ناحیەیە ئازادکراون.\nسەرۆک بارزانی خۆشحاڵیی خۆی دەربڕی کە بۆ دووەمجارە بۆ پیرۆزایی سەرکەوتن و ئاگاداربوون لە ڕەشی پێشمەرگە قارەمانەکان هاتۆتە ئەو میحوەرە و دەستخۆشیی سەرکەوتنەکانی لە پێشمەرگەکان کرد و سوپاسی خۆڕاگرییانی کرد کە گیانی خۆیان خستۆتە سەردەست بۆئەوەی گەلەکەمان بە ئازادی و ئارامی بژییت و دڵنیای کردنەوە کە تیرۆریستان ورەیان ڕووخاوە و لە شکستی بەردەومدان و لە هیچ شوێنێک ناتوانن خۆیان لە بەرانبەر ورەی پۆڵایینی پێشمەرگە ڕابگرن. هەروەها تەئکیدی کردەوە لە سایەی ئازایەتیی پێشمەرگە قارەمانەکان و خۆڕاگریی گەلەکەمان، کوردستان هەر لە سەرکەوتن و پێشکەوتندا دەبێت.\nسەرۆكی هەرێمی كوردستان پێشوازی لە وەزیری بەرگریی بریتانیا دەكات\nئەمڕۆ چوارشەممە 5ـی 11ـی 2014 بەڕێز مەسعود بارزانی سەرۆكی هەرێمی كوردستان پێشوازی لە مایكڵ فالۆن وەزیری بەرگریی بریتانیا و شاندێكی یاوەری كرد كە پێكهاتبوون لە سێر سیمۆن ڕاوێژكاری سەربازیی بریتانیا بۆ ڕۆژهەڵاتی ناوەڕاست و هەرێمی كوردستان و گۆردین مەسنجێر جێگری بەرپرسی بەرگریی ستراتیژیی سەربازی لە وەزارەتی بەرگری و فرانك بیكەر باڵیۆزی بریتانیا لە عێراقی فیدڕاڵ و ژمارەیەك ڕاوێژكاری سەربازیی وەزارەتی بەرگریی بریتانیا.\nلە سەرەتای دیدارەكەدا وەزیری بەرگریی بریتانیا سوپاسی سەرۆك بارزانی كرد بۆ ڕەخساندنی دیدارەكە و ئاماژەی بە جددیبوونی كوردستاندا لە ڕووبەڕووبوونەوە و تێكشكاندنی تیرۆریستانی داعش و دەستخۆشیشی لە هێزەكانی پێشمەرگە كرد كە بوێرانە و فیداكارانە توانیویانە شكست بە تیرۆریستانی داعش بهێنن و پێشڕەوییەكانیان ڕابگرن. وەزیری دەرەوەی بریتانیا جەختی لەوە كردەوە كە وڵاتەكەی ئامادەیە بەردەوام بێت لە پاڵپشتیكردنی هەرێمی كوردستان و گەیاندنی هاوكاری مرۆیی و سەربازی و و ئەو هاوكارییانە فراوانتر بكات. ئەوەیشی دووپات كردەوە كە بریتانیا كار بۆ مەشقپێكردنی زیاتری پێشمەرگە و هەروەها دابینكردنی ئەو پێویستیانە دەكات كە هێزەكانی پێشمەرگە لە شەڕی دژی تیرۆریستاندا بەكاری دەهێنن.\nلە بەرانبەردا سەرۆك بارزانی وێڕای بەخێرهێنانی شاندی میوان سوپاسی حكوومەت و گەلی بریتانیای كرد كە لە كاتێكی گونجاودا پاڵپشتی گەلی كوردستان بوون و ڕایگەیاند ئەم هەڵوێستەی بریتانیا جێگەی پێزانینی خەڵكی كوردستانە. سەرۆك بارزانی ئەوەیشی دووپات كردەوە كە بۆ ئێمە شانازییە شەڕی دڕندەترین ڕێكخراوی تیرۆریستی دەكەین كە ئیمكانیاتی دەوڵەتێكی لەبەردەستدایە. سەبارەت بە بارودۆخی مەیدانیی بەرەكانی شەڕیش سەرۆك بارزانی ئەوەی بە شاندی میوان ڕاگەیاند كە ورەی پێشمەرگە زۆر بەرزە و لەنێو گەلی كوردستانیش ڕۆحێكی بەهێزی بەرنگاربوونەوەی تیرۆریستان دروست بووە.\nسەرۆك بارزانی لە درێژەی قسەكانیدا ئاماژەیشی بەوەدا كە ئێستا تیرۆریستانی داعش كەوتوونەتە دۆخی بەرگری و پێشمەرگەیش لە هەڵوێستی هێرشبردندایە و هاوكێشەی مەیدانی بە پاڵپشتیی هێزی هاوپەیمانان لە قازانجی گەلی كوردستان و پێشمەرگە گۆڕاوە و ئەو ناوچانەیشی كە لەژێر دەستی تیرۆریستاندا ماون ڕزگار دەكرێن. سەرۆك بارزانی وێڕای ئاماژەدان بە مەترسییەكانی تیرۆریستان هێمای بەوەدا كە چونكە تیرۆر هەڕەشەیەكە بۆ سەر هەموو لایەك بۆیە شەڕكردنیش لەدژی تیرۆر پێویستی بە هەوڵی هەموو لایەك هەیە، هەروەها پێویستە هیچ شوێنێكی ئارام و هیچ پەناگەیەك بۆ تیرۆریستان لە ناو عێراق و سوووریادا نەمێنێت و بۆ سەركەوتن لەم شەڕە درێژخایەنەدا پێویست دەكات لەڕووی ئابووری و فەرهەنگی و فكری و سیاسیش ڕووبەڕووی تیرۆریستان ببینەوە.\nلەبارەی پەیوەندییەكانی نێوان هەرێم و بەغدا هەردوو لا لەسەر ئەوە هاوڕابوون كە لەپێناو سەرخستنی پڕۆسەی سیاسی و تێشكاندنی تیرۆریستان پێویستە بە زووترین كات ئەم كێشانە چارەسەر بكرێن و هەردوولا بگەنە ڕێككەوتن و بەغدایش ڕۆڵی خۆی لە یارمەتیدان و پڕچەككردنی پێشمەرگە بگێڕێت.\nپەرەپێدانی پەیوەندییەكانی نێوان هەرێمی كوردستان و بریتانیا و هەروەها هەماهەنگی و هاوكاریی نیوان هەردوولا لە بواری كارگێڕی و ڕێكخستنی كاروباری سەربازیی هەرێمی كوردستان تەوەرێكی دیكەی كۆبوونەوەكە بوو.\nشایانی باسە لەم كۆبوونەوەیەدا د. فواد حوسێن سەرۆكی دیوانی سەرۆكایەتیی هەرێمی كوردستان و مستەفا سەید قادر وەزیری پێشمەرگە و جەعفەر شێخ مستەفا و فەریق شێروان و جەبار یاوەر ئەندامانی فەرماندەیی گشتیی هێزەكانی پاراستنی هەرێمی كوردستان و بەیان سامی عەبدولرەحمان نوێنەری حكوومەتی هەرێم لە بریتانیا و سەفین دزەیی گوتەبێژی حكوومەتی هەرێمی كوردستان ئامادە بوون.


ڕەنگی تر، دنیایەکی تر\nیەکەم: تۆ کە دنیا بە ڕەش و ڕەساسی دەبینی، دەرکەوتنی نەوەیەک بە ڕەنگی ترەوە بۆتۆ شۆک دروست دەکات. تۆ کە کۆمەڵگە ڕەشپۆش و ڕەساسیپۆش دەکەی بۆتۆ سەیرە نەوەیەک بە ڕەنگی تر و فۆرمی ترەوە ببینیت.\nدووەم: نەوەکانی ئێمە بەرهەمی ئەو پەروەردەیە کە پاوڵۆ فرێری باسی دەکا، کە تۆ لە پەروەردەدا ڕەنگی ڕەش لە مێشکت دەخرێت وەک جۆرێ لە پەروەردەی بانکی، زانیاری لە مێشکت دەخزێنرێت بێ بیرکردنەوە، ئیتر ئەوەی ڕەش نەبێت ڕاست نیە. It is not black، it is not real . تۆ دنیا وەک ڕەنگی ناوەوەی خۆت دەبینیت نەک وەک ئەوەی کە هەیە.\nسێیەم: زۆرینەی خەڵکی کوردستان ڕوو دەکەنە مزگەوتەکان و کەمینەیەک دەچن بۆ ڤیستیڤاڵی ڕەنگەکان، قبوڵنەکردنی ئەم کەمینەیە خۆی بۆخۆی ستەمکارییە. تۆ دەتوانی لەناو فامیڵی خۆتدا چی دەکەیت بەڵام تەداخولکردن لەویتر ستەمکارییە بەپلەی ئیمتیاز.\nچوارەم: ئەم هەموو کوشتنەی ئینسان و دەبینیت و باز بەسەر ئەم هەموو خوێنەدا دەدەی، خوێنی سور دەڕژێ ڕاناچڵەکێی، بەڵام بە هەڵدانی ڕەنگ لە پارکێکدا توشی سەرسامی دەبیت.\nپێنجەم: ئەم عەقڵە بۆ ڕەخنە لە دەسەڵات و بەدیلی دەسەڵات هەڵگری ئیشکالی گەورەیە و عەقڵیەتیێکی تەواو داخراو و بکوژی ڕەنگی تر و دەنگی ترە. ئەوەی مەترسی گەورەیە کە ئەم جۆرە عەقڵە دەیەوێت بەدیلی دەسەڵات بێت کە دنیایەکی یەک ڕەنگ و تاریک بەرهەم دەهێنێت.\nشەشەم: لە زۆربەی وڵاتانی دنیا ئەم جۆرە لە ڤیستیڤاڵ لەئارادایە و لە شەرە تەماتە و ڤیستیڤاڵی ڕەنگەکاندا خۆی دەبینێتەوە و بۆ کۆمەڵگەی کوردی کە هێشتا لەسەرەتای کرانەوەدایە بۆ هەندێک مایەی شۆک و ئیشکالە. مەعریفە تەنها لە مزگەوت و قوتابخانە و دیوەخان و بارەگای حزبەوە فێربووی ئیتر تێکەڵکردنی ڕەنگەکان لەسەر شەقام بۆتۆ ئاسایی نیە.\nحەوتەم: بەشێکی زۆری پیاوانی ئاینی یان بەرگری دەکەن لە ستەمکاری یان لانی کەم بێدەنگن لە ستەمکاری، کەچی بە ڤیستیڤاڵی ڕەنگەکان نیگەرانن. عەلی وەردی دەڵێ: مەلاکان وازیان لە ستەمکاران هێناوە هاتوون ئامۆژگاری ستەملێکراوان دەکەن.


عێراق؛ وەرزی دوەمی یاسادانانی خولی چوارەمی ئەنجومەنی نوێنەران دەستی پێكرد\n08:34 - 09/03/2019\nدیاله؛ ژماره‌یه‌ك باخه خورما سوتێنران\nسەرۆكی ئەنجومەنی نوێنەران: بۆ كۆتاییهێنان بە گەندەڵی چاوەڕوانی حكومەت دەكەین\nعێراق؛ ئەنجومەنی نوێنەران نووسینگەی پشكنەرەگشتییەكانی هەڵوەشاندنەوە\nعێراق؛ ئەنجومەنی نوێنەران لێكۆڵینەوە لە دەروازە سنورییەكانی هەرێمی كوردستان دەكات\nئەنجومەنی نوێنەرانی عێراق، دوو پرۆژە بڕیار لە بەرژەوەندیی دەسەڵاتی دادوەری و داواكاری گشتی، پەسەند دەكات، سەرۆكی ئەنجومەنی نوێنەرانیش دەڵێت: بۆ كۆتاییهێنان بە گەندەڵی، چاوەڕوانی پێشنیازەكانی حكومەت دەكەن..\nمحەمەد حەلبوسی لە میانی دانیشتنی كردنەوەی وەزری دوەمی یاسادانانی ئەنجومەنی نوێنەراندا رایگەیاند: لەپێناوی كۆتاییهێنان بە گەندەڵی، چاوەڕوانی پرۆژە و پێشنیازەكانی حكومەت دەكەن لەبارەی ڕووبەڕووبونەوە و بنەبڕكردنی گەندەڵی بۆ ئەوەی پەسەندیان بكەن.\nلە بەشێكی دیكەی دانیشتنەكەی ئەمڕۆی ئەنجومەنی نوێنەراندا، سەرۆكی ئەنجومەنەكە لیژنەی دارایی راسپارد، بۆ لێكۆڵینەوە لە جێبەجێ نەكردنی باجی گومرگی لە بەشێك دەروازە سنورییەكانی هەرێمی كوردستان و بەندەركانی بەسرە، میوانداریی دەستەی دەروازە سنوریەكان بكەن.\nهەر لە میانی دانیشتنەكەی ئەمڕۆی ئەنجومەنی نوێنەراندا، رەشنوسی دوو پرۆژە بریاڕ لەبارەی هەڵوەشاندنەوەی نوسینگەی پشكنەرەگشتیەكان و كاراكردنی رۆڵی داواكاری گشتی و پشتیوانیكردنی دەسەڵاتی دادوەری، پەسەند كران و دانیشتنەكەش بۆ رۆژی دووشەممەی داهاتوو هەڵگیرا.


ئەمرۆ ساڵیادی رۆژێكی تاریكە لە مێژووی گەلەكەماندا، بەرلە38 ساڵ رژێمی بەعسی بەشێوەیەكی دڕندانە هەشت هەزار پیاوی پیرو گەنجی بارزانیی هەر لە تەمەنی نۆ ساڵی هەتا بە ساڵا چوو، راپێچی بیابانەكانی باشووری عێراق كرد و بە شێوەكی نامرۆڤانە كۆمەڵكوژی كردن. ئەم یاده لە بیرناكرێت نازانم چی بڵێم و چی بنووسم، لە جلە رەشەكان و فرمێسكە هەمیشەییەكانه‌وه ده‌ست پێبكه‌م یان له كام خەمی نەبراوەوه دەست پێكەم و حه‌سره‌ت هه‌ڵكێشم\nلەوانەیه وشەكانم لە ئاستی گەوره‌ی رووداوەكەدا نەبێ زوڵم لە هەمووئەوژنە خۆراگرانە بكه‌م كە تائێستاش بەردەوام ده‌ژین، یه‌كێك له‌و ئافره‌ته خۆرگرانه شێره‌ژنێكی دەڤەری بارزان دایكە (حەلیم حمێ أحمد)مێرگەسۆری هاوسەری ئەنفال (سەیدا خاڵ هەمزە )مێرگەسۆری و كوری ئەنفال (عبداللە سەیدا خال هەمزە) (خورشید سەیدا خال هەمزە).\nدایكە حەلیم دوای ئەنفالكردنی هاوسەر و كورەكانی بۆ ماوەی دووساڵ لە قوشتەپە دەمێنێتەوە، سە ختی ژیانی زۆر بینیوە هه‌روه‌ك خۆی ئاماژه‌ی پێده‌كات كه لەلایە ن رژێمی بەعس ئاو كارەبا و خواردن لێ قەدەغە كراوه، دایكە حە لیم پاش دوو ساڵ ئەگه‌رێتەوە شاری هە ولێر و دەڵێت خە ڵكی هەولێر زۆر دلسۆز بوون له‌گه‌ڵ دایكە ئەنفالكراوەكان، یارمەتی و هاوكاری ئێمه‌ی بارزانیەكانیان ده‌كرد.\nدایكە حەلیم ئەڵێت: چوار منداڵم هەبوو ژیانێكی زۆرسە ختم بردە سەرتا منداڵه‌كانم گەورەكردن، به‌رده‌وام ئیشم ئه‌كرد لەكاتژمێرشه‌شی به‌یانی هه‌تا چواری ئێواره بۆئه‌وه‌ی بژێوی ژیانی خۆمان دابین بكه‌م. بۆ منداڵه‌كانم ئیش و زرعاتم ئه‌كرد لە پردێ و ئێستاش له قەزای مێرگەسۆر لە لای كچ وكوره‌كه‌ی خۆم ژیان بەسەر ئه‌به‌م.\nدایكە حەلیم ئەڵێت هەموو هیوام ئه‌وه‌یه كوردستان سەربەخۆ بێت باچیتر دەردە سەری و ناهەمواری ژیان نەبینیین و هەموو میللە تی كورد پاڵپشتی سەرۆك بارزانی ده‌كه‌ن، هیوای تەمه‌ن درێژی بۆ ده‌خوازم.


حوكمی كڕین و فرۆشتن به ( قه‌رز ) - IslamHouse.com\nحوكمی كڕین و فرۆشتن به ( قه‌رز ) ()\nحكم بيع المداينة\nپرسیار : ئێمه ده‌چین بۆ بانكی ئیسلامی، بۆ ئه‌وه‌ی بانك ئه‌و شته‌مان بۆ بكڕێت كه ئێمه ده‌مانه‌وێت، وه‌كو كڕینی ئۆتۆمبیل و پێداویستی خانوبه‌ره، و ئه‌م شتانه، ئه‌مجا ژمێریاری بانكه‌كه هه‌ژماری ده‌كات، به شێوه‌ی ( قسط ) بۆمانی دیاری ده‌كات، به‌مه‌ش بانك به‌ڕێژه‌یه‌كی دیاریكراو قازانجی ده‌ست ده‌كه‌وێت له‌سه‌روو نرخی ئاسایی خۆیه‌وه، ئایا ئه‌م جۆره مامه‌ڵه‌یه له شه‌ریعه‌تی ئیسلامییدا دروسته ؟ خوای گه‌وره پاداشتی خێرتان بداته‌وه .\nئه‌مه هیچ كارێكی نادروست و نه‌شیاوی تێدا نییه، چونكه ئه‌مه كڕین و فرۆشتنه به قه‌رز، بۆ ماوه‌یه‌كی دیاری كراو، خوای گه‌وره‌ش فه‌رموویه‌تی : ▬ يَا أَيُّهَا الَّذِينَ آمَنُوا إِذَا تَدَايَنْتُمْ بِدَيْنٍ إِلَى أَجَلٍ مُسَمًّى فَاكْتُبُوهُ وَليَكتُب بَّينَكُم كَاتِبٌ بالعَدلِ ♂ [ البقرة : 282] واتا : ئه‌ی ئه‌وانه‌ی باوه‌ڕتان هێناوه ئه‌گه‌ر قه‌رزێکتان کرد له یه‌کتر تا ماوه‌یه‌کی دیاری کراو، ئه‌وه بینوسن و با نووسه‌رێک که دادپه‌روه‌ربێت به‌ڕاستی و دروستی له نێوانتاندا بینوسێت .\nپێغه‌مبه‌ری خوایش ( صلی الله علیه وسلم ) فه‌رموویه‌تی : « من أسلف فليسلف في كيل معلوم، ووزن معلوم إلى أجل معلوم » واتا : هه‌ركه‌سێك قه‌رزی كرد، ئه‌وا با به پێوانه‌یه‌كی زانراو دیاریی وه به كێشێكی زانرا و دیاریی بۆ كاتێكی دیاریكراو قه‌رز بكات.\nجا كاتێك بانكی ئیسلامی ئه‌و پێداویستیانه‌ی كه ئێوه پێویستانه بۆتانی كڕی، له كه‌لوپه‌لی كشتوكاڵ و جوتیاری له ئۆتۆمبیل و هاوشێوه‌كانی، جا ئه‌گه‌ر بانك ئه‌و شتانه‌ی كڕی وبوو به موڵكی بانك خۆی، پاشان فرۆشتیه‌وه بۆ ئێوه بۆ كاتێكی دیاریكراو به قازانجێكی دیاریكراو، ئه‌وا بزانه ئه‌م جۆره مامه‌ڵه‌یه هیچ كارێكی نه‌شیاوی تێدا نییه، چونكه بانك له‌م مامه‌ڵه‌یه‌دا قازانجێكی ده‌ست ده‌كه‌وێت، ئێوه‌ش سوود له‌وه‌وه وه‌رده‌گرن كه پاره‌كه‌ی هه‌مووی به‌سه‌ریه‌كه‌وه ته‌سلیم به بانك ناكه‌ن، به‌ڵكو بۆتانی دواده‌خات و به‌شێوه‌ی به‌ش به‌ش لێتان وه‌رده‌گرێته‌وه، به‌م شێوه‌یه ئێوه و ئه‌وانیش هه‌ردوولا سوودمه‌ند ده‌بن، ئێوه سوودمه‌ند ده‌بن به‌وه‌ی بانك مۆڵه‌تتان ده‌دات كه پاره‌كه بۆ كاتێكی دیاری كراو بۆتان دواده‌خات، بانكیش سوودمه‌ند بووه بۆئه‌وه‌ی قازانجێكی له‌و مامه‌ڵه‌یه‌دا له ئێوه ده‌ست ده‌كه‌وێت وهه‌ردوولاش به‌و مامه‌ڵیه ڕازی بوون، بۆ نموونه ئۆتۆمبیلێك ده‌كڕێت به سی هه‌زار، پاشان ده‌یفرۆشێته‌وه به سیو پێنج هه‌زار به ئێوه كه هه‌موو ساڵێك یان پێنج هه‌زاری ته‌سلیم بكه‌ن، یان هه‌موو مانگێك هه‌زاری ته‌سلیم بكه‌ن، یان به پێی ئه‌و ڕێكه‌وتنه‌ی كه هه‌ردوولاتان له‌سه‌ری ڕیك ده‌كه‌ون، ئه‌م كڕین و فرۆشتنه به‌م شێوه‌یه هیچ كارێكی نادروستی تێدا نییه، به‌ڵام به‌و مه‌رجه‌ی بانك ئه‌و شته‌ی ده‌یكڕێت بوبێت به موڵكی وچوبێته زیمه‌تیه‌وه، ونه‌ك به‌و شێوه‌یه بێت بانك شتێك به ئێوه بفرۆشێت كه لای كۆمپانیای خاوه‌ن پێداویستی ده‌ست نه‌كه‌وێت، به‌ڵكو ده‌بێت كه‌لوپه‌لیك به ئێوه بفرۆشێت كه هه‌یبێت، به‌ده‌ستی هێنا بێت و كڕی بێتی و وه‌ریشی گرتبێت، پاشان به ئێوه‌ی بفرۆشێت، چونكه پێغه‌مبه‌ری خوا ( صلی الله علیه وسلم ) فه‌رموویه‌تی : « لا تبع مالیس عندك » واتا : شتێك مه‌فرۆشه كه موڵكی خۆت نه‌بێت و لات ده‌ست نه‌كه‌وێت، هه‌روه‌ها فه‌رموویه‌تی : « لا يحل سلف وبيع ولا شرطان في بيع، ولا بيع ما ليس عندك » واتا : قه‌رز وه‌رگرتن و فرۆشتنه‌وه‌ی دروست نییه، هه‌روه‌ها دوو مه‌رجدانان له كڕین و فرشتندا دروست نییه، هه‌روه‌ها دروست نییه ئه‌و شته‌ی تۆ خاوه‌نی نیت بیفرۆشیت به كه‌سێكی تر .\nبۆیه دروست نییه بان بڕوات ئه‌و كه‌لوپه‌له‌ی خۆی خاوه‌نی نییه به خه‌ڵك و موشته‌ریه‌كانی بفرۆشێت .\nسه‌رچاوه : فه‌تواكانی شێخ عبد العزیز بن باز له به‌رنامه‌ی ( نور علی الدرب ) به‌رگی 19 / لاپه‌ڕه 229\nحوكمی به‌جێهێنانی حه‌ج و عومره به ته‌قسیط\nتۆڵه‌ی تاوانه‌كان له ئیسلامدا\nچه‌ند فه‌توایه‌ك ده‌رباره‌ی ژن هێنان\nPDF - حوكمی كڕین و فرۆشتن به ( قه‌رز ) - 109.7 KB\nDOC - حوكمی كڕین و فرۆشتن به ( قه‌رز ) - 2.6 MB


✌ ساڵح ئەحمەد شەهیدان\n(هاووڵاتی)، لە ڕۆژی (23-02-1977)دا لە زیندانی موسڵ [ زۆرتر... 👁] ✖ ✖ ✖ 0 0 ✔ 74% ✍ م.ب. 9-6-2015 20:53:32\n✌ نامیق مەحمود تۆفیق شەهیدان\n📅 کاتی تۆمارکردن Jun 9 2015 9:20PM\n(سورەبان/ سیوەیل - هاووڵاتی)، لە ڕۆژی (23-02-1977) [ زۆرتر... 👁] ✖ ✖ ✖ 0 0 ✔ 74% ✍ م.ب. 9-6-2015 21:20:44\n✌ یاسین مامەند ڕەسوڵ مستەفا باڵەک شەهیدان\n📅 کاتی تۆمارکردن Jun 9 2015 9:24PM\n(1954/ هەولێر/ گەڵاڵە/ دیلزێ – ی. ن. ک)، لە ڕۆژی ( [ زۆرتر... 👁] ✖ ✖ ✖ 0 0 ✔ 76% ✍ م.ب. 9-6-2015 21:24:35


لیژنەی یاسایی میوانداری سەرۆکی دەستەی خانەنشینی گشتی وبەڕێوەبەری گشتی فەرمانگەی یاسایی لە ئەنجومەنی وەزیراندادەکات – مجلس النواب العراقي\n31/05/2021 26/06/2021 257 Views\nلیژنەی یاسایی بەسەرۆکایەتی پەڕلەمانتار ڕێبوار هادی سەرۆکی لیژنەکەوئامادەبوونی ئەندامەکانی ڕۆژی دووشەممە٣١/٥/٢٠٢١ میوانداریکرد لەسەرۆکی دەستەی خانەنشینی گشتی وکارمەندی پێشکەوتوو لەدەستەکەداسەرەڕای بەڕێوەبەری گشتی فەرمانگەی یاسایی لەئەنجومەنی وەزیراندا وەلەکۆبوونەوەکەدا کەسەرۆکی لیژنەی هەرێمەکانی پەڕلەمانی پەڕلەمانتار سیروان دویڕدانی ئامادەبوو تاوتوێکرالەیاسای خانەنشینی یەکگرتووژمارە ٩لەساڵی ٢٠١٤مادەی ١٣ تیایدا،وەدەستەی خانەنشینی گشتی باسێکی پێشکەشکرد لەمیکانیزمی هەژماری تەمەنی ئەوانەی خانەنشین دەکرێن وەئەوانەی گەیشتوونەتە تەمەنی ٤٥ ساڵی ،ئاماژەیان بەوەداکە دەقەکە هەژمارناکرێت بۆئەوحاڵەتانەی پێش تەواو بوونی یاساکەیەبەگوێرەی بڕیارە دادگاییەکان کەدەگونجێت لەگەڵ ڕای فەرمانگەی یاسایی لەوەزارەتی داراییدا.\nلەلای خۆیەوە لیژنەی یاسایی پەڕلەمانی ڕوونی کردەوە کەچارەسەری لێتێکچوونەکە لەپێشکەشکردنی پێشنیارەکەی هەموارکردنی مادە(١٣)دایە وەئەمەشە کەلیژنەی یاسایی کاری لەسەردەکات،\nلەلایەکی ترەوە لیژنەی یاسایی پەڕلەمانی لەگەڵ بەڕێوەبەری گشتی فەرمانگەی یاسایی لەئەنجومەنی وەزیراندا تاوتوێی ڕاپۆرت وتێبینیەکانی یاسایی پەڕلەمانی کردسەبارەت بەپڕۆژەیاسای ئەنجومەنی وەزیران و وەزارەتەکان، وەبەتایبەتی هەندێک مادەوبەندەکانی یاساکە کەلیژنەکەوای بەباش زانی بەهەموارکردنیان یان لابردنیان لەبەر سەرپێچیەکەیان لەگەڵ یاساکارپێکراوەکانی تردا .\nلیژنەی یاسایی ڕوونی کردوەکەخەریکەقسەلەگەڵ سەرۆکایەتی ئەنجومەنی نوێنەراندابکات بۆئەوەی یاساکە بخاتەسەر خشتەی کاری دانیشتنەکانی داهاتوو بۆدەنگدان لەسەری پاش لێبوونەوەلەهەموارکردنەکانی ئەم دواییەلەسەری .


عوسمان گوڵپی - 8-06-2018 - 3929 جار خوێندراوەتەوە\nهەرێمی کوردستان و عێراق بە دۆخێکی تایبەتدا تێدەپەڕێت لە دوای ئاشکرابونی تەزویرە زەبەلاحەکەی ۱۲ی ٥وە، لەو ڕۆژەوە حیزب و سیاسیەکانی عێراق بونەتە دوو ئاراستە، ئاراستەیەك پشتیوانی لە تێپەڕبونی ساختەکاری و کارکردن بە دەرئەنجامەکانی ئەم ساختەکاریە، ئاراستەکەی تریش تێپەڕ نەبونی ئەم ساختەکاریە کە پێیان وایە ئەمە تەنها بردنی کورسیەکانی ئەوان نیە بەڵکو شێواندنی پرۆسەی دیموکراسی و بێ بایەخ کردنی هەڵبژاردن و گەڕانەوە بۆ دەنگی خەڵکە بۆیە بەڵێنیاندا هەموو هەوڵەکانیان بۆ گێڕانەوەی دەنگی خەڵك و متمانەبێ بۆ هەڵبژاردن.\nلە ئیستادا هەوڵەکانی هێزە دەنگ دزراوەکان بەڕوونی دەرکەوتون و توانیان لە ڕێگە جیاوازەکانەوە بەتایبەت ئەنجومەنی نوێنەرانی عێراق، تەزویرکردنی دەنگی خەڵك بکەنە هۆکاری چەندین بڕیاری گرنگ کە هەموویان بە زیانی حیزبە ساختەکارەکانن.\nئەوەی ڕوونە فەزاحەتی گەورەی ساختەکاریە لە هەرێمی کوردستان و ئەو تەزویرەی لێرە کراوە پێویستی بە بەڵگە و نمونە هێنانەوە نیە و تەواوی کۆمەڵگە لەوە تێگەشت کە کێن ئەو هێزانەی دەیانەوێت بە تەزویر و شێواندنی پرۆسەی هەڵبژاردن و دیموکراسی درێژە بە تەمەنی خۆیان بدەن و هیچ فاکتەرێکی مانەوەیان بەدەستەوە نەماوە تەزویر نەبێ چونکە ئەوان بە سیاسەت و حکومڕانی ڕابردوو شکستیان خوارد و لەوە تێگەشتن کە ئیتر سەردەمی دەسەڵاتیان کۆتایی هات و شکستی خوارد.\nبۆیە چەند ڕۆژێکە دەیانەوێ لە ڕێگەی جوڵاندنی هەستی هاوڵاتیانەوە و لە ژێر ناوی کەرکوك و کوردایەتیەوە شکستی خۆیان و عەیبەی تەزویر بشارنەوە، بەڵام چیتر خەڵکی کەرکوك ناهێڵن ناوی شارەکەیان بەکار بێت بۆ داپۆشین و کارە ئابڕوبەرەکانی هیچ هێز و سیاسیەك و ئیتر خۆیان دەڵێن ئێمە و ئێوە دوو ڕێگای جیاوازین\nئەوان پێیان وایە دەتوانن بەناوی دڵسۆزی بۆ کەرکوك و کوردایەتیەوە پاساو بۆ تەزویر و ئابروچونەکانیان بهێننەوە.\nبۆیە پێموایە سەردەمی خۆشاردنەوە لە پشتی دروشمی نەتەوەیی و دڵسۆزی بۆ خاك کۆتایی هاتوە و خەڵکی کەرکوك لەوە تێگەشتن کە ناو و سنوری جوگرافی و نەوت و کوردایەتی بوەتە هۆی دەوڵەمەندبون و بەدەستهێنانی پۆست و بەرپرسیارێتی بۆ ژمارەیەك حیزب و لە نێو حیزبەکانیشدا ژمارەیەك کەس. کەرکوکیەکان و خەڵکی کوردستان لەوە تێدەگەن ئەوانەی کەرکوکیان بەڕاستی فرۆشت ناتوانن بەدرۆ بیگێڕنەوە.\nحیزبە ساختەکارەکان دەیانەوێت بە ناوی دڵسۆزی بۆ پێشمەرگە و کەرکوك و پیرۆزی و جوانیەکانەوە پاساو بۆ ناشیرینیەکانی خۆیان بهێننەوە و تەزویر و گەندەڵی و تاڵانکردنی وڵات بشارنەوە.\nبۆ ئەمەش دەیانەوێت لە ڕەمزی بەگژاچونەوەی ساختەکاری و هەموو ئەوانە بدەن کە دەیانەوێ هاوڵاتیان خۆیان خاوەن بڕیاربن و چیتر دروشمی نەتەوەیی و قەزیەی کەرکوك بۆ گیرفان پڕکردن و شاردنەوەی ناشیرینیەکان بەکار نەیەت، لە ئیستاو داهاتوشدا ئەو ئیرادەیە دەبێت سەرکەوێ کە دەیەوێت خەڵك بڕیاردەر و هەڵبژاردن و دەسەڵات ببێتە هۆی خزمەتکردنی خەڵك، بۆیە درێژە بەو ڕێگایە دەدەین کە گرتومانە بۆ کۆتایی هێنان بە ستەم و نادادپەروەری و تەواوی توانامان دەخەینەگەڕ بۆ گێڕانەوەی شکۆ بۆ هەڵبژاردن و دیموکراسی و دەنگی خەڵك ئیتر گرنگ نیە کێ و چ حیزبێك زەرەر مەند دەبێت گرنگ ئەوەیە هەموو هەوڵەکانمان بەدڵسۆزی لە پێناو خزمەتی گشتی و خەڵکی هەرێمی کوردستان بەناوچە کوردستانیەکان و کەرکوکی شاری کوردان و حکومڕانیەکی باش و داهاتویەکی ڕوونە.


چلەی شەهیدان د.سلێمان و رەسووڵ محەممەدزادە لە هامبورگ بەرێوەچوو\n20:33 - 23 سەرماوەز 2716\nکوردستان میدیا: بۆ ڕێزلێنان لە شەهیدان دوکتور سلێمان چروکایه و شەهید ڕەسووڵ محەممەد زادە لە وڵاتی ئاڵمان ڕۆژی چلەی ئەو دوو شەهید نەمرەی کوردستانیان بەڕێوە برد.\nڕۆژی شەممه ڕێکەوتی ۲۰ی سەرماوەزی لە زانکۆی هامبۆرگی ئاڵمان چلەی شەهیدان دوکتور سلێمان چروکایە ناسراو بە دوکتور سەعید و شەهید ڕەسووڵ محەممەدزادە کادری بەوەجی حیزبی دێموکراتی کوردستانی ئێران لە ڕێورەسمێکی بە شکۆدا بەڕێوە چوو.\nلەو ڕێوڕەسمەدا ژمارەیەکی بەرچاو لە کەسایەتی سیاسیی سەربەخۆ، نوێنەرانی حیزب و لایەنەسیاسییەکانی هەرچوار بەشی کوردستان، سەڕۆکی نەتەوەبندەستەکان لە ئاڵمان، ڕێناس جاف ئەندام پارلمان لە بەغدا، چەندین نووسەر و ڕووناکبیری کورد و ژمارەیەک ئەندام پارلمانی ئاڵمان بەشدار بوون.\nلە ڕێوڕەسمی چلەی شەهیدان کە لەلایەن بنەماڵەی شەهید دوکتور سلێمان و بەتایبەت سەلیم چروکایە برای شەهید ڕێکخرابوو، شاندێکی کۆمیتەیحیزبی دێموکراتی کوردستانی ئێران ـ ئاڵمان بە سەرپەرەستیی شەهریار نەقشبەندی بەرپرسی کۆمیتەی ئاڵمان بەشداری کرد و بەو بۆنەوە وتارێکی پێشکەش کرد.\nنەقشبەندی لە سەرەتای قسەکانیدا بەناوی حیزبی دێموکراتی کوردستانی ئێرانەوە هاوخەمی لەگەڵ بنەماڵەی شەهید د.سەعید چروکایە دەربڕی.\nنەقشبەندی لە درێژەی قسەکانیشدا باسێکی لە سەر ژیان، خەبات و تێکۆشانی شەهید ڕەسووڵ محەممەدزادەکادری لێوەشاوەی حیزبی دێموکراتی کوردستانی ئێران پێشکەش کرد و دواتر دۆخی کوردستانیڕۆژهەڵاتی بە وردی بۆ ئامادەبووان شی کردەوە.\nنەقشبەندی لە درێژەی قسەکانیدا ئاماژەی بە چەوساندنەوەی نەتەوەکانی ئێران و بەتایبەت نەتەوەی کورد لە لایەن حکوومەتی تێرۆریستیی کۆماری ئێسلامیی ئێران و دەستێوەردانەکانی ئەو ڕێژیمە سەرەڕۆیە لە ناوچە و جیهان کرد و گوتی: ڕێژیمی کۆماری ئیسلامیی ئێران وەک حکوومەتێکی سەرەڕۆ و ئاژاوەگێر ئاشتی و ئاسایشی جیهانی لەگەڵ مەترسی بەرەوڕوو کردووە، تا ئەو ڕێژیمەش مابێ جیهان ئاسایش‌به خۆیەوە نابینێ، لە لایەکی‌ترەوە حیزبی دێموکراتی کوردستانی ئێران لە ماوەی دوو ساڵی ڕابردوودا خەبات و تێکۆشانی خۆی بەرینتر کردۆتەوە و لە پڕۆسەیەکی نوێدا بە ناوی ڕاسان لە پێناو دەستەبەرکردنی مافی نەتەوەیی کورد خەباتی شاخ و شاری لێک گرێ داوە و ئەوش ترسی خستۆتە دڵی ڕێژیمی کۆماری ئیسلامی ئێران.\nخەڵکی کوردستان و بەتایبەت لاوان بە گەرمی پێشوازی لە ڕاسانی ڕۆژهەڵات بە ڕێبەرایەتی حیزبی دێموکراتی کوردستانی ئێران دەکەن.\nلە کۆتایی ڕێورەسمەکە، لە لایەن ناوەندی پارێزگاری لەئاڵای کوردستان لەوحی رێزلێنان پێشکەش بە بنەماڵەی شەهیدان د. سلێمان چروکایە و ڕەسووڵ محەممەدزادە کرا و شەهریار نەقشبەندی بەرپرسی کۆمیتەی حیزبی دێموکرات لە ئاڵمان بە نوێنەرایەتی لە بنەماڵەی شەهید ڕەسووڵ محەممەدزادە خڵاتەکەی وەرگرت و سپاسی ناوەندی پارێزگاری لە ئاڵای کوردستان کرد.\nجیرەبەندیی ئاو لە ئێراندا دەستی پێ کردەوە\n12:49 - 30 جۆزەردان 2718\nبەردەوامیی دەسدرێژی بۆ سەر خوێندکاران\n12:26 - 30 جۆزەردان 2718\nبەردەوامبوونی ناڕەزایەتییەکان لە تاران\n12:25 - 30 جۆزەردان 2718


ڕەنگە كاندیدی پارتی بكشێتەوە - تۆڕی میدیایی خەڵک\nڕەنگە كاندیدی پارتی بكشێتەوە\nئەمڕۆ وادەی تۆماركردنی ناوی كاندیدەكانی پۆستی سەرۆك كۆمار كۆتایی دێت و پارتی و یەكێتیش دوو كاندیدیان پێشكەكردووە، چاودێرێكی سیاسی ڕایدەگەیەنێت، كاندیدكردنی هوشیار زێباری بۆ فشارخستنە سەر یەكێتییە و ئەگەر هەیە بكشێنەوە.\nبڕیارە 8ی مانگی داهاتوو هەڵبژاردن بۆ سەرۆك كۆماری عێراق بەڕێوەبچێت كە پشكی كوردە، بۆ ئەو مەبەستەش پارتی و یەكێتی یەكی كاندیدێك و سێ كادیدی سەربەخۆی كورد و كاندیدێكی عەرەب خۆیان بۆ پۆستەكە كاندید كردووە.\nیاسین تەها چاودێری سیاسی بە (خەڵك)ی ڕاگەیاند، ململانێكانی نێوان یەكێتی و پارتی لەسەر پۆستی سەرۆك كۆمار درێژكراوەی ئەو ململانێی سیاسییەیە كە لە كوردستان هەیە، ساڵی 2018 دوو كاندید هەبوون و پەیوەندی بە ڕێكەوتن و ناكۆكییەكانی پارتی و یەكێتییەوە هەیە.\nدەشڵێت “كاندیدكردنی هۆشیار زێباری، پەیوەندی بە پلانی پارتییەوە هەیە بۆ خولی نوێ كە لەگەڵ سەدر و حەلبوسی هاوپەیمانییەتیەكیان دروست كردووە كە زۆرینەیەك بێت و سەرجەم سەرۆكایەتییەكان لە پاكێجێك یەكلاییبكەنەوە، بەڵام هێشتا زووە بۆ ئەوەی بڵێی ئەم كێبڕكێیە تاكو سەر دەڕوات، ڕاستە ئەمڕۆ كۆتا ڕۆژە بۆ پێشكەشكردنی ناوی كاندید، بەڵام دوا وادە بۆ هەڵبژاردن 8ی مانگی داهاتووە تا ئەوكاتە گۆڕانكاری دروست دەبێت لە ڕەوشی سیاسی و پێشهات، لەوانەیە گۆڕانكاری بەسەردا بێت لەوانەیە كاندید بكشێتەوە و ڕێكەوتن بێتەكایەوە”.\nڕوونیشیكردەوە، هەموو لایەنێك ئامادەكاری خۆی كردووە و كاندیدی خۆی تۆمار كردووە بۆ ئەوەی ئەگەر گفتوگۆكان ئەنجامیان نەبوو، ئەوكاتە بچنە نێو پەڕلەمانەوە بۆ هەڵبژاردن.\nئاشكراشیكرد، ئەگەر بەپێی ڕێكەوتنەكە بێت هۆشیار زێباری یەكلاییدەبێتەوە، بەڵام هێشتا باوەڕێكی زاڵ هەیە كە ئەوە تەنها بۆ فشار و دانوستانە، تاكو كۆتایی درێژە ناكێشێت ئەو خۆكاندیدكردنەكە، ئەوە مەسجێكی پارتییە بۆ یەكێتی كە دەبێت گۆڕانكارییەكان بكات ئەگەرنا ئێمە كاندیدمان دەبێت، زیاتر یاری سیاسییە و بۆ فشاری بەرانبەرە.\nلە تەندروستی ئەنبار گەندەڵییەكی گەورە ئاشكراكرا\nیەكێتی نیشتیمانی كوردستان\nخەڵك- وتەبێژی پارتی دیموكراتی كوردستان ڕایدەگەیەنێت، لەبارەی گرژی و پێكدادانی نێوان چەكدارانی پەكەكە و سوپای توركیا، دیسان كەجەكە لە بەیاننامەیەكیدا…\nسەڵاح ڕەشید: پارتی و یەكێتی بوون بە كۆمپانیای بازرگانی\nخەڵك- چاودێرێكی سیاسی ڕایدەگەیەنێت، بەو بودجە و داهاتانەی هەرێم خستویەتیەڕوو، داهاتمان زیاترە لە بودجەی وڵاتێكی وەكو ئەردەن. (زیاتر…)\nپارتی: دوای هەڵبژاردنەكان دەستپێشخەریمان دەبێت بۆ یەكڕیزی\nخەڵك- وتەبێژی پارتی دیموكراتی كوردستان ڕایدەگەیەنێت، هەوڵمان داوە ئەو خەڵكانە بەربژێر بكەین كە توانای نوێنەرایەتیان هەیە لە بەغدا. (زیاتر…)\nپارتی هەڵوێستی خۆی بۆ گەڕانەوەیان بۆ كەركوك بەبێ بوونی چەك ڕاگەیاند\nخەڵك وتەبێژی سەركردایەتیی كەركوك- گەرمیانی پارتی ڕایدەگەیەنێت ، پارتی بەبێ چەك، بەبێ ھەڵكردنی ئاڵای كوردستان ناگەڕێتەوە شارەكە و دەشڵێت،"لە ئێستادا…\nهەڵوێستی پارتی لەسەر كشانەوەی گۆڕان لە حكومەتی هەرێم ئاشكراكرا\nخەڵك- ئەندامێكی مەكتەبی سیاسی پارتی ڕایدەگەیەنێت، سەرۆكی هەرێم لەگەڵ لایەنەكان كۆدەبێتەوە و كۆدەنگی بۆ بەغدا دروست دەكات. (زیاتر…)\n11 شوبات 2021 7.00 pm\nخەڵك- وتەبێژی پارتی دیموكراتی كوردستان ڕایدەگەیەنێت، لەبارەی گرژی و پێكدادانی نێوان چەكدارانی پەكەكە و سوپای…\n10 مارس 2021 5.30 pm\nخەڵك وتەبێژی سەركردایەتیی كەركوك- گەرمیانی پارتی ڕایدەگەیەنێت ، پارتی بەبێ چەك، بەبێ ھەڵكردنی ئاڵای كوردستان…


بەشداریی كۆمەڵە لە ئاكسیۆنی ناڕەزایی دژ بە دیپۆرتكردنەوەی هەڵسوڕاوێكی سیاسی - کۆمەڵەی زەحمەتکێشانی کوردستان\nبەشداریی كۆمەڵە لە ئاكسیۆنی ناڕەزایی دژ بە دیپۆرتكردنەوەی هەڵسوڕاوێكی سیاسی\nرۆژی هەینی 26/2/2016، ژمارەیەك لە كادر‌و ئەندامانی كۆمەڵە بەشدارییان لە ئاكسیۆنێكی ناڕەزایی كرد كە دژە بە حوكمی دیپۆرتی فەرزاد میرەكی‌و ئازادیی ناوبراو لەبەردەم كۆنسولگەری سویس لە شاری فرانكفۆرت رێكخرابوو.\nلەئاكسیۆنەكەدا دوو كەس بە ناوەكانی ئاسۆ عەلیخانی (ئەندامی كۆمەڵە)و شەهناز مورەتەب بە نوێنەرایەتی بەشداربووان لەگەڵ سەركۆنسولی سویس لەشاری فرانكفۆرت كۆبوونەوە‌و داوای هەڵوەشاندنەوەی حكومی دپیۆرت كردنەوەی فەرزاد‌و ئازادكردنی دەستبەجێیان كرد.\nئاكسیۆنەكە بۆ ماوەی كاتژمێر‌و نیوێك بەردەوام بوو و كاتژمێر 2ی پاشنیوەرۆی هەمان رۆژی فەرزاد میرەكی، هەڵسوڕاوی سیاسی لەلایەن بەرپرسانی وڵاتی سویس ئازاد كرا.\n2016/02/27 /by عەتا\nhttps://www.komala.com/wp-content/uploads/2016/02/aksionfrank-2.jpg 467 700 عەتا https://www.komala.com/wp-content/uploads/2014/03/logo.png عەتا2016-02-27 08:44:282016-02-27 08:44:28بەشداریی كۆمەڵە لە ئاكسیۆنی ناڕەزایی دژ بە دیپۆرتكردنەوەی هەڵسوڕاوێكی سیاسی\nدەقی وتەكانی هاوڕێ رەزا كەعبی لە مەراسیمی 26ی رێبەندان رۆژی كۆمەڵە... بەشداریی كۆمەڵە لەكۆبوونەوەیەكی ناڕەزایی دژ بە هەڵبژاردنەكانی رژیم...


كۆنفڕانسه نێوخۆييه‌كانى يه‌كێتى زانايان سه‌ركه‌وتووانه كۆتاييپێهات\nبه‌رواری دابه‌زاندن: 08/05/2018 : 11:01:56\nدواى ئه‌وه‌ى له به‌روارى 7/4/2018 ده‌ستكرا به كۆنفڕانسه نێوخۆييه‌كانى يه‌كێتى زانايانى ئايينى ئيسلامى كوردستان، وه‌ك ئاماده‌كارى بۆ به‌ڕێوه‌چوونى كۆنگره‌ى شه‌شه‌م؛ سه‌ركه‌وتووانه له به‌روارى 5/5/2018 كۆتايى به كۆى كۆنفڕاسه‌كان هات، جگه له لقى كه‌ركوكى زانايان.\nشايانى باسه: ژماره‌ى ئه‌و مامۆستا ئايينيانه‌ى كه خۆيان كانديدكردبوو له كۆنفڕانسى ناوبراو بۆ ئه‌ندامبوونيان له كۆنگره، بريتى بوو له 386 كانديد بۆ 194 ئه‌ندام، هه‌روه‌ها 7 له به‌رپرسانى لقه‌كانى يه‌كێتى زانايان و 18 زانايانى ئايينى ئه‌ندامانى لێژنه‌ى باڵاى فه‌تواى كوردستان به كۆى ده‌نگى ئه‌ندامانى ئه‌نجومه‌نى ناوه‌ندى يه‌كێتى زانايان به شێوه‌ى مه‌ركه‌زى وه‌كو ئه‌ندامى كۆنگره دانران، كه به‌پێى په‌يڕه‌و وپڕگرامى يه‌كێتى زانايان ڕاسته‌وخۆ ده‌بنه ئه‌ندامى كۆنگره، رێژه‌ى به‌ژداربوونى زانايانيش له‌سه‌رجه‌م لق و ناوچه‌كانيش بريتى بوو له 84،41 سه‌دا و سه‌ركه‌وتووانه كۆتايى پڕۆسه‌كه هات.\nژماره‌ی سه‌ردان : 5467744


ئال سعود لە بەردەم گەردەلولدا\nباوەڕ وەهایە میرەكانی ئال سعود و وەچەكانیان لە ئێستادا دەوروبەری 25 هەزار كەس ببن، بەڵام لە سعودیە مەرج نییە هەركەس میر بێت باڵادەست بێت، بەڵكو لەو ژمارەیە دەوروبەری 200 كەسایەتیی كاریگەر و دەوڵەمەندیان دەستیان بەسەر پۆست و جومگە گرنگە سیاسی و ئابوورییەكانی وڵاتدا گرتووە كە یەكێكە لە دەوڵەمەندترین وڵاتەكانی دونیا و بەتەنها 267 ملیار بەرمیل نەوتی خاوی یەدەگی هەیە.\nدەسەڵاتی بەرفراوانی ئال سعود تەنها بۆ زۆریی ژمارەیان ناگەڕێتەوە كە شەش هەزاریان میری چالاكن، هەروەها كاریگەرییان تەنها لەوەدا نییە كە كۆی سامانی تایبەتی بنەماڵەكەیان خۆی لە ترلیۆنێك دۆلار دەدا [بەپێی هەندێ ڕاپۆرتی ڕۆژئاوایی]، بەڵكو بەشی سەرەكیی تواناو هێزی ئەم بنەماڵەیە لەو پێگە ئاینییەوە سەرچاوە دەگرێت كە ساڵانێكی زۆرە وەك پشتیوانی قوتابخانەی سەلەفی و دەسەڵاتداری هەردوو حەرەمە پیرۆزەكەی ئیسلام هەیانە كە مەككەو مەدینەی قیبلەی ملیارو نیوێك موسوڵمانە.\nكۆكردنەوەی دین و دونیا لەلایەن ئال سعودەوە دەگەڕێتەوە بۆ سەردەمی دەركەوتن و ڕیسككردنیان لە شاری درعیە وەكو بنەماڵەیەكی سەرتەڵ و حوكمڕان لە سەدەی هەژدەی زاینی، لەم قۆناغەدا كە میرنشینێكی بچووكیان هەبوو بەپێی "گەڵاڵەنامەی درعیە" هەرچی دەسەڵاتی ئاینی هەیە [فەتوا و ئەوقاف] دایان بە محەمەدی كوڕی عەبدولوەهاب كە ڕێبەری بانگەوازی سەلەفییە [1745 ز]، لەبەرانبەریشدا هەرچی دەسەڵاتی دونیا هەیە تاپۆ كرا لەسەر محەمەد بن سعودی سەركردەی دەوڵەتی سعودییەی یەكەم. بەم جۆرەش بو بە یەكێك لە گرنگترین و بەناوبانگترین هاوپەیمانێتی و گەڵاڵەنامەكانی نێوان ڕێبەرانی دین و دەوڵەت لە مێژووی نوێی ڕۆژهەڵاتی ناوەڕاست.\nپەیوەندیی توندوتۆڵی ئال سعود و ئال-شێخ [محمد بن عبدالوهاب] تەنها ڕێككەوتنی فەرمی دابەشكردنی دەسەڵات نییە، بەڵكو پەلیكێشاوە بۆ دروستكردنی خزمایەتی و ژن و ژنخوازیی و كوڕێكی محەمەد بن سعود، بووەتە زاوای محەمەد بن عەبدولوەهاب، بەم هۆیەشەوە هەم دەسەڵاتە خێڵگەرییەكەی بن سعود ناوەڕۆكێكی ئاینیی بەهێزی لە نیوە دورگەی عەرەبدا پەیدا كردوە، هەم بیروباوەڕەكانی محەمەدی كوڕی عەبدولوەهابیش بووە بە خاوەنی پشتیوان و سوپا و هێزو دەسەڵات.\nلە تەمەنی محەمەد بن عەبدولوەهابدا [1792 كۆچی دوایی كردووە] زاواكەی كە كوڕی محەمەد بن سعودە و ناوی عەبدولعەزیزە، وەكو جێگرەوەی باوكی چووەتە سەر تەختی شاهانەی سعودیە و لەبەر پابەندییە سەلەفییەكەی و هۆگریی بە ڕێبازی خەزووریی نازناوی "ئیمام" ی پێ بەخشراوە، لە سەردەمی عەبدولعەزیز و 10 ساڵ پاش مەرگی محەمەد عەبدولوەهاب لەشكری سعودیە هاتونەتە ناو شاری كەربەلای عێراق [1802 ز] و جگە لە شەڕی شیعەكان تەخت و تاراجی مەزارگەی ئیمام حوسێنیشیان تێكداوە.\nئەو هێزە مادی و مەعنەویانەی لە چنگی ئال سعوددا كۆبوونەتەوە یارمەتی داون هۆزە ڕكابەرەكانیان تێك بشكێنن وەك [ئەشراف، هاشمییەكان، ئال ڕەشید]، هەندێك لەوانەشیان دەرپەڕاندە ئوردن و شام و عێراق[هاشمییەكان] لەوەش گرنگتر مەككە و مەدینەیان خستە ژێر كۆنتڕۆڵی خۆیان و لەساڵی 1932 لەسەردەستی شا عەبدولعەزیز، ئال سعود "میرنشینی عەرەبی سعودیە" یان بەم قەوارەی ئێستاوە ڕاگەیاند.\nبۆ پاراستنی ئەم دەوڵەتە نوێیەش كە بەناوی بنەماڵەكەیانەوە ناونراوە شا عەبدولعەزیزی دامەزرێنەر ژمارەیەكی زۆر هاوسەرگیریی لەگەڵ كچانی سەرۆك هۆزە عەرەبییەكان كردووە و لە بەرهەمی ئەم زەماوەندانەش كە ژمارەیان لە 45 زیاترە لە كاتی جیاجیادا، بووە بەخاوەنی 36 كوڕ و 27 كچ كە تائێستا یەك لەدوای یەك دەبنە پادشا و جێنشین و بڕیار بەدەست لە وڵات [45 كوڕی هەبووە _ AFP].\nلە سەردەمی "دەوڵەتی سعودیەی یەكەمەوە" دەسەڵات لەناو بنەماڵەی ئال سعود پشتاوپشتە، پۆستی موفتی گشتی وڵات و بانگەواز‌و ئەوقافیش بەهەمان دەستوری جاران بۆ ئال _ شێخە، كە ئەمەی دوایی زیاتر دەسەڵاتگەلێكی ڕۆحی و ڕەمزین و چاویان لەدەستی ئال سعودە. لەم ساڵانەی دواییشدا ئەم نەریتە بە یاسا ڕێكخرا بەجۆرێك لە یاسای بنەڕەتی وڵاتدا كە لە 1992 دەرچووە مەرجە بەهەمیشەیی پادشای سعودیە لە وەچەكانی عەبدولعەزیز ئال سعودی دامەزرێنەر دیاریی بكرێن، هەر لەم مەرسومەشدا جەخت لەوە كراوەتەوە كە ئەو بانگەوازە ئیسلاحییەی لە سعودیەدا سەریهەڵداوە ـ مەبەست بزووتنەوەی سەلەفییە ـ پایەی حوكمڕانی وڵاتە.\nساڵی پار بە هاتنی محەمەد بن سەلمان بۆ پێگەی شازادەی جێنشین لە كاتێكدا كە باوكە هەشتا ساڵەكەی نەخۆشییەكانی پیریی هەیە [زهایمەر]، دەسەڵاتی ڕەها لە كوڕانی عەبدولعەزیزەوە گواسترایەوە بۆ وەچەكان و لە ناو ئەوانیشدا بۆ بن سەلمانی تەمەن 33 ساڵ كە ئێستا فەرماندەی تاقانەو ڕەهای سعودیەیەو بەبێ بوونی پەرلەمانێك و لەغیابی هەموو چەشنە چاودێرییەك و بەبێ سیستمێكی قەزایی یان ریَِكخراوەكانی چاودێریی، خۆی بكوژو ببڕی سعودییەیەو پشتیوانی گەورەشی لەم تاكڕەوییە دۆناڵد تڕەمپی سەرۆكی ئەمەریكاو لۆبییە بەهێزەكانی ئەمەریكان.\nمحەمەد بن سەلمان لە پەنا شەڕی یەمەن و گەمارۆی قەتەردا لەماوەی ساڵێكدا هەنگاوی زۆر گەورەو مێژویی ناوە لە سعودییە لەبوارەكانی نوێگەریی و پەرەپێدان و خەریكبوو وەك باوكی عەرەبستانی نوێ و مۆدێرن ناو دەربكات شان بەشانی باوك و دامەزرێنەری یەكەم كە باپیرەیەتی [عبدالعزیز ئال سعود].\nبەپێی خەمڵاندنە ئەمەریكییەكان 70%ی ئەو سعودیانەی تەمەنیان لە 30 ساڵدا بوو گومانی ئەوەیان لێدەكرا بچنە ڕیزەكانی داعش و ئەلقاعیدە، لەڕووی ئابورییەوە 87% داهاتی عەرەبستان لەسەر فرۆشتنی نەوتەو 80%ی هەلی كاریش لەو وڵاتە هی كەرتی گشتی و وەزیفەی حكومی بوون، ئەمە جگە لەنزمی ئاستی فەرمانبەرەكان و كۆنیی سیستمی بەڕێوەبردن و كێشەو گرفتەكانیتری وەك هەڵكشانی سەیری ڕێژەكانی قەڵەوی و شەكرە لەوڵات بەهۆی تەمەڵی و نەجوڵانەوە، بەڵام بن سەلمان پلانێكی گشتگیری ڕاگەیاند كە تا 2030 هەموو ئەمانە بخاتە بەردەم پێداچوونەوەو گۆڕان.\nلە چوارچێوەی دیدگای 2030دا بن سەلمان، بەخێرایی دەرگای كردەوە ژن سەیارە لێبخوڕن و كۆتایی بەمشتومڕێكی ئاینی كۆمەڵایەتی چەندین ساڵە هێنا، بۆ یەكەمجار سینەمای كردەوە لە سعودیە، ڕێگەی بە ژناندا بچن بۆ یاریگاكان و ببەنە هاندەری تیپە وەرزشییە‌كان، چەندین سەیرانگای كردەوە كە بەناوبانگترینیان بودجەكەی 500 ملیار دۆلارە لە ڕۆخی دەریای سوور كە چوار دەوڵەت بە یەكترەوە دەبەستێت [نیوم] بۆ ئەوەی سعودییەكان پارەكانیان نەبەنە دەرەوەی وڵات بۆ كەیف و سەفاو لەناوخۆدا خەرجی بكەن، لەگەڵ زۆر هەنگاویتری ئابوری بەئامانجی گۆڕینی شكڵ و شێوازی دەوڵەت لە ڕەگ و ڕیشەوە.\nسەرەڕای ئەم دەسكەوتانە لە ئێستا‌دا بەهۆی كوشتنی ڕۆژنامەنووس جەمال خاشقچی و شوێن بزركردنی تەرمەكەی بە مشارو تێزاب لە ناو كونسوڵخانەی سعودیە لە توركیا، بن سەلمان و هەموو سعودیە دووچاری ئیحراجییەكی زۆر بوونەتەوە كە ڕەنگە دوای 11 سێپتەمبەری 2001 گەورەترین ڕووداوی پەیوەست بە سعودییە بێت كە دەرفەتی ڕەخساندوە بۆ ڕكابەر و وڵاتانی تەماعكار لە پێگەو سامانی سعودیە هەوڵبدەن بەم كارتە شازادە بكەنە یاریچەی دەستی خۆیان، بەڵام لە ئێستادا ئال سعود لە هەوڵی گێڕانەوەی شكۆی جاران و نینۆككردنی بن سەلماندان و بۆ ئەو مەبەستەش میر ئەحمەدی برا بچوكی شا سەلمان لە لەندەنەوە گەڕاوەتەوە بۆ ڕیاز، بەڵام هێشتا ڕوون نییە ترەمپ و جارید كۆشنەری زاوای و لە پشت ئەوانیشەوە نەتانیاهۆ ڕێگە بە سزادانی شازادە دەدەن كە زیاتر توركیا و ئێران لێی سودمەندن یان نا؟!